
pieptul lui ieseau suspine adânci. Il învitai să vie in România la pri- 
măvară. Primi fără să se gândească cá nu e după cum vrea omul, ci 
e după cum vrea Domnul. După plecarea mea din Londra, se înbol- 
navi si după o lungă suferință D-zeu îl chemă la sine şi vrednica lui 
soţie, cu care dusese o căsnicie fericită, timp de patruzeci de ani, îl. 
urmă puţin după aceea. Averea lui rămase rudelor, care se purtase: 
bine cu cei doi soţi. 

Cu o corabie plecai îndată la Galati. O furtună de sentimente imi. 
năvăli în suflet, când păşii earăşi pe pământul ţării mele. Ori cât de 
mult aş fi vrut să ajung mai repede pe ţărmul Oltului, fui nevoit să 
rămân o zi la stăpânul meu de altă dată, care mă primi cu dragoste. 
El trimisese părinţilor mei sumele ce le trimeteam eu din când în când 
şi de la el allai că trăiau în adevăr. Ah, ce bine-mi făceau vorbele lui! 
Ori cât m'aş fi grăbit, călătoria dură mult, prea mult pentru nerăbda- 
rea mea... La Bucureşti vizitai mormântul negustorului, la care învăța- 
sem comerţul cu adevărat. Bietul om murise de mult. Ce bucuros mi-aş: 
fi arătat recunoştinţa ce simţeam pentru el. In ultimul timp, afacerile 
nu-i mai merseră ca la început şi fiul lui era comptabil într'un magazin, 
fără să aibă speranța a întreprinde vre-o afacere pe socoteala sa. Imi 
fu dat să-mi arăt faţă de el recunoştinţa ce simtiam pentru tată-său. 
L-am ajutat şi a ajuns om în rândul oamenilor. 

Dela Bucureşti ajunsei iute la Râmnicul Vâlcii şi de acolo, luai o 
căruță până acasă. 

Cum îmi bătea inima, când zárii din depártare turla bisericii, zidurile 
vechi, inegrite de timp, satul in care má jucasem ca copil. Viile nu in- 
verziseră încă si munţii erau suri; primăvara nu se împodobise încă 
cu rochea ei verde; dar cât mi se părea mie de frumos locul unde nu 
mai fusesem de atâta timp! Toate splendorile Indiei dispăreau în faţa 
acestor munţi, acuma goi; căci aici era patria mea! Amintirea copilă- 
riei mele îi dădea un farmec, care întrecea toate frumuseţile din lume. 

Ori cât eram de fericit la gândul că sunt aşa de aproape de scumpii 
mei părinţi, mi-era teamă ca revederea neaşteptată să nu le facă rău. 
Imi stăpânii dorul si trimesei bagajul la un han din marginea satului. 
Eu o luai spre casa părintească. Dar n'o mai găsii. O nimicise un foc 
şi în locul zidurilor sfinte pentru mine, se ridica acum o clădire nouă, 
solidă. O groază de nedescris cuprinse sufletul meu. Zării casa ve- 
cinului Costache, la care invatasem ca ucenic. Intrai. Era tot un fel de 
práválie cu de tot feliul si recunoscui pe tovarásul meu de joc, pe 
lonel de altádatá, in negustorul care sedea i in dosul tejghelii. El nu má 
recunoscu, cáci soarele Indiei má inegrise si atâta vreme, de când lip- 
siam, adusese mare schimbare şi în viaţa şi în înfăţişarea mea. 

«Caut pe bătrânul negustor Costache...» zisei eu intrând. El se uită 
cercetător la mine. 

«Tata a murit de mult,» răspunse el. «Poate eu...» 

Atunci nu mă mai putui stăpâni; îi întinsei mâna zicându-i: «Nu má 
mai cunoşti, lonel ?» 

«Doamne, » zise el, «nu ştiu... 

Atunci îi spusei cine eram şi el se aruncă în braţele mele. 

«Ce fac părinții mei? Unde sunt?» îl întrebai eu. “Aici văd cá a 
ars casa... nu cumva li s'o fi întâmplat vre-o nenorocire?» 

Mă chemă în odaia de lângă pravălie şi-mi povesti cá, desigur, 
părinţilor, săracii, le arsese totul şi abia şi-au putut scăpa viaţa; dar 
tocmai atunci a sosit suma ce le trimisesem şi au scăpat de orice 
nevoie. 

De atunci, continuă el, trăiesc fără grije nădăjduind venirea mea. 
Spuse că se duce des pe la ei şi totdauna se bucură, văzându-i să- 
nătoşi şi Unchiul-Vasile e tot bătrânul de altă dată şi se bucură că o 
să vorbească cu mine de India. 

Il ragai de grabă să dea fuga la părinţii mei şi să-i pregătească 
pentru revederea mea. Curând după aceea mă voiu duce şi eu după el. 


Se duse, după ce-mi arătă în piaţă casa lor de acuma. Ah, minutele: 


aşteptării mi se părură lungi ca anii. La urmă, nu mă mai putui tine; 
detei si eu fuga. Când ajunsei în piaţă si mă apropiai de casa unde 
şedeau cu chirie, văzui pe mama la fereastră. Mă recunoscu numai 
decât, scoase un strigăt de bucurie şi-mi întinse. braţele. Din câteva 
sărituri ajunsei la dânsa şi mă aruncai la pieptul ei. 

Clipa aceasta răscumpără toate amărăciunile pe care le îndurasem! 
Nu asi fi schimbat-o pe toate splendoarile Indiei! Din braţele ei, aler- 
gai într'ale bietului tată, care nu putea rosti nici un cuvânt, de miş- 
cat ce era. Chiar si Unchiul-Vasile, care-şi tot trăgea mustata cea albă 
ca zapada, plângea aproape cu hohote, când îl imbrátisai. 

Cine era mai fericit ca mine? 

Ceea ce-mi acordase D- zeu în îndurarea Sa, abia acum începu a 
avea preţ pentru mine, căci îmi înlesnia mijlocul să infrumusetez şi să 
îndulcesc viata acelora, ce fuseseră cei mai dintâi şi cei mai mari bi- 
nefăcători ai mei şi care nu trăiseră toată viata, decât pentru mine. Si 
ce mare era bucuria scumpilor mei părinţi! 

Nu le venea să crează ochilor că au iar în mijlocul lor pe copilul 
iubit, care le lipsise atâta vreme $i pe care-l crezuserá mort. Sedeam 
între ei; mama mă apucase de mâna dreaptă, tata de cea stângă şi bie- 
tului unchiu îi părea rău, cá nu mai. aveam si o a treia mână, pe care 
s'o poată ţine şi el într 'ale lui. 

Sosirea" mea făcu mare vâlvă in târguşor. Vecini şi prietenii, tova- 
răşi de joc şi de copilărie dedeau fuga să salute pe cel ce se întor- 
sese şi să-i asculte povestirile. Dar trecu şi furtuna bucuriei şi ferici- 
rea liniştită a casei îşi reluă marsul ei. Atunci se simți Unchiul-Vasile 
la largul lui si era mándru cá fusesem si eu pe unde a fost el. 

Starea mea imi dádea putinţa să prágátesc părinților nişte bătrâneţe 
frumoase. Fireşte că nu-i puteam schimba dela vechiul lor fel de viata 
şi mie nu-mi fu greu să revin iar la un traiu mai simplu. Din neno- 
rocire, bucuria mea nu fu de lungă durată. Unchiul-Vasile părăsi cel 
dântâiu cercul drag; căci viata neregulată din tinereţe nu rămăsese 
fără urme. Muri liniştit, de moarte bună. După doi ani, bătrânul meu 
tată şi cu mine plânserăm cu lacrimi fierbinţi moartea celei mai bune 
mame. Ah, ea lăsă un gol mare în urmă-i şi ochii bietului tată nu se mai 
uscau având pe buze mereu numele ei. Ea plecase la Domnul nostru în care 
crezuse, şi după o jumătate de an îmi dete şi tata ultima binecuvântare. 

Rămăsei orfan, singur, părăsit pe lume. Mai stătui un an în târgu- 
şorul nostru ; îmi cumpărai apoi moşia asta, ca să am o ocupaţie. Mă 

uit cu dor la cer, unde-i voi regăsi. După mine no să plângă ni- 
meni, când oi muri,»—îşi încheie el cu durere povestirea. 

«Să ne fie cu iertăciune, cucoane Grigore», zise prietenul meu, «că 
rebuia să-tţi spun .că toţi cei ce te cunosc şi au văzut faptele du- 
mitale pe drept te iubesc şi te respectă; săracii cărora le u- 
suci lacrămile şi le alini durerile ; bătrânii fără ajutor, pentru care ai 
făcut un azil în oraşul d-tale, unde să-şi trăiască în pace ultimele 
zile ; învăţătorilor cărora le-ai asigurat o leafă mai bună de cât a a- 
vut tatăl d-tale,— întrun cuvânt toţi oamenii, cărora le faci şi le-ai 
făcut bine şi prietenii numeroşi cari te iubesc şi te respectă, te vor 
plânge cu dragoste şi vor păstra cu sfinţenie odată amintirea d-tale, 
când D-zeu te va chema la el... Dea Domnul ca ziua aceea să vie 
cât mai târziu; căci scriptura bine zice “Amintirea celui drept 
rămâne în vecinicie !» 

Strânse apoi cu tărie mâna prietenului său şi când seara ne întor- 
ceam spre casă, după ce petrecusem clipe atât de frumoase, îmi zise 
amicul meu: In adevăr, coconul Grigore e un om, în cel mai frumos 
înţeles al cuvântului. Rar om care să-şi intrebuinteze banii mai “obil 
şi mai cu folos decât el. Numai unde nu poate, acolo nu face binefa- 
ceri; de aceea e iubit şi venerat de toţi cari-l cunosc şi de el putem 
spune vorba Sfintei Scripturi: 

«Cel ce samănă din plin, din plin va strânge rod.» 


(W. Oertel) Aurelia V. Cochinescu.. 


—FINE— 


Drumul intelepciunii ce duce spre viata 
— A. FAY — 


A LEG O'R IE 


Un Iman fermecat, fiind in agonie, le zise cu vocea slaba 
celor patru copii ai lui: <Plecaţi în lume, după ce voi muri 
şi mergeţi, până ce veţi ajunge în ţinutul Zita, unde, lângă un 
deal, sta ascunsă biserica înţelepciunii. Aici se allá peatra 
înţelepciunii, care e destinată pentru voi. Dacă o veţi putea 
găsi, veţi trăi totdeauna fericiţi, vedeţi deci deo căutaţi. Dru- 
mul vă va conduce printre prietenii şi rudele mele, cari vă 
vor primi cu plăcere şi vă vor trata bine cu mâncare; două 
stele lucitoare vă vor conduce pe cărările încrucişate. Pe 
lângă binecuvântarea părintească, vă mai dau încă un sfat : 
să nu mergeţi repede si pe întrecute, ci în fie care zi să 

faceți o anumită cale, să nu zăboviţi însă si să nu perdeti 


“timpul în zadar». 


Aceste vorbe le-a vorbit şi apoi şi-a dat sufletul. După 


şase zile cei patru frati au plecat la drum. /a/mul a facut 


pregătiri mari; drumul e lung şi nehotărât, zise el, îmi tre- 
bue mâncare multă, haine cari să mă scutească în contra vi- 
orelor ; mai bine să îmi mai rămână de cât să'mi lipsească. 


‘Cum voi râde de irati! mei, când vor fi lipsiţi! Zicándu-le 
„acestea şi-a băgat în sac şi mai multă mâncare, 


Al doiiea a râs de cel dintâi, zicándu'i: «dar tu nu ştii că 
vom trece printre prietini şi rudeniile tatălui nostru, cari sunt 
oameni buni de inimă. Trebue să mergem în voe bună» şi 


îşi luă citera cu sine. 


Al treilea a socotit drumul de un lucru de nimic şi şi-a 
pus în buzunar vr'o două cărți de citit, 

AL patrulea şi-a legat de mijloc o sabie ca să o aibă ca 
armă de apărare în contra inimicilor ; nu şi-a luat cu sine mân- 
care şi provizii şi a plecat vesel. 

Au mers ei cât au mers, însă primula început se rămână 
înapoi, fiind obosit de povara cea grea si frații lui s'au de- 
părtat aşa de tare, încât s'a perdut din vedere. Se poate ca 
să'şi mai lase din povara sa ? Odată cu capu! Povara şi 
truda lau îmbolnăvit £i astiel au trecut zile, săptămâni şi 
luni până a putut să se însănătoşeze, si să poată merge 
mai departe. Al doilea călătorea în totdeauna cu cea mai 
mare plăcere şi bucurie, pe unde trecea auzea tot sgomot şi 
veselie. Petrecerile însă şi prietenii pe care şii câştiga, îl 
făceau să'şi uite cu totul de drumul cel lung. Al treilea s'a 
oprit la prima încrucişătură de drumuri, unde luceau cele două 


stele licáritoare. După o aşa lumină slabă să merg eu? si 


să'mi jertiesc norocul nesigur ? Dar dacă aceste stele sunt 
numai nişte vedenti amágitoare ? Acestea le-a spus şi prie- 
tenilor lui şi împreună au început să filozofeze şi să se în- 


doiască de intenția blândă si de bunăvoința acestor două 


stele. Nu se încredea în aceste două stele, ci urmărea al- 
tele, rătăcind 35061 peste văi şi deaturi. Mocirle, lacuri, pra- 
pásti îngrozitoare îi steteau în cale şi fu nevoit să se în- 


toarză. Ramase astfe! d2parte 02 ţinta ce şi-a propus'o să 
'0 aunga. 


Al patrulea merse înainte fluerand şi cântând. Bucuros vi- 
zita rudzaulc, însă na îşi uiti nici odată de scopul său si 

în fie care zi înainta puţin câte puţin. Umbla în dreapta şi în 
stânga rupând trandafirii, care îl imbáta cu mirosul lor şi el 
nu simţea, că ghimpii il inteapá. Pe drumurile nesigure mer- 
gea ca şi când ar fi fost sigur, urmărind cele două stele; 
şi iată că ajunse în valea cea încântătoare a Zitei, la bise- 
rica intelepciunei. Uşile 1 se deschiseră. Apoi intră si pe uşa 
din altar găsi piatra intelepciunei. Printr'insa ajunse la în- 
destulire si fericire. ৪ 

In locul pietrei pe care şi-o închipuia el, citi următoarele 
rânduri, cari sunt scrise cu litere de aur deasupra altariului: 
Muritoriule! dacă dispretuesti mintea sănătoasă și constiinta, 
vei sta întotdeauna departe de fericire! 

Intr'un târziu a ajuns şi fratele lui cel d'întâi încărcat cu po- 
vara lui. Gâlăia greu, când puse sacul jos şi intră în biserică. 
Pentru el erau scrise rândurile următoare: Averile, bunătă- 
tile lumești, te nelinistesc si nu te apără in această 
viață, dacă cresc, atunci atdid în tiue patima de a câștiga 
avere tot mai multă! De unde iti vei cumpara . fericirea 2 

In fine sosi şi fratele, care îşi petrecuse timpul în petreceri. 
Ochii îi erau inlundati în orbite, fata palidă şi abia se putea 
târâ. Intră în biserică şi privirea i să opri asupra inscripții: 
Muritoriule! Cel ce se grábesle, ca să trăiască, rare-ori 
trăește fericit si intestulit. Cel care-și ruineazá viata, rare- 
ori află plăceri : fiindcă numai accea e fericire adevărată, 
căreia, mai curând saw mai lárziu, nu-i urmează părere 
de rău. 

Al patrulea călător n'a văzut niciodată biserica înţelepciunii, 
fiindcă apucase pe căi greşite. 

PROBLEME DE DESLEGAT 


Problema I. O moşie se cumpără cu 8.400 lei, plătibili după 
un an. Cumpărătorul şi vânzătorul în cele din urmă se învoesc, 
ca din acest preţ să se răspundă acuma 1.400 lei, iar restul 
în patru rate egale de câte 1.750 lei. 

Când va îi primul termin de plată? 

Problema Il. |n jurul unui punct si de o parte a unei li- 
ni drepte se allá 4 unghiuri de egală mărime; cát de mare 
este fiecare? rd 


ARITMOGRIF 


Fi. G` t dl 17. A Insulă din Europa 
BE DE OEAI d.d Impáratie din Europa 
GN Li d.d Impárátie din Asia 
4. 1. 18. 16. 3. 8. 16 4 Un domnitor francez 
bh 4 ue. oque: Regat din Europa. 


Nicolina Călinescu 


Deslegările problemelor din No. 18 se vor publica în numărul viitor. 


Mai multor abonați. Mulţumiri pentru felicitárile primite de 
Si. Sărbători. Bălăceanu G. Liceul din Buzău. Mulţumiri 
speciale pentru frumoasa scrisoare si pentru felicitări. Nic. 
Călinescu. Trimite altceva mai frumos. D. Tomescu. Trimite 
altele. G. Brănescu. La timp. 


“Revista AMICUL TINERIMEI începe de la 1 Aprilie a. c. al şap- 
telea an al existenţei sale. 

Tot ce priveşte abonamentele, corespondentafarticolele, deslegárile 
etc. se vor adresa ,,Redactiei Amicului Tinerimei, Bucuresti Strada 
Romană No. 12. 4 


Abonamentul pe un an este de lei 5, (sau coroane 5). Numărul 
costă 20 de bani. 
Abonamentele se plătesc înainte. 


Direcţiunea AMICULUI TINERIMEI roagă pe toti iubitorii de 
bună îndrumare a tineretului nostru şcolar, cari doresc a colabora 
să ne trimeată articole potrivite pentru tinerime, scrise într'o limbă 
adevărat populară şi pe înţelesul tuturor. 


. 
e 


Manuscrisele trimise spre publicare, să se scrie pe o pagină, lă- 
sând loc gol la dreapta, ca de vr'o două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 
adresă Fcuvântul «manuscris». Ele costă in lăuntrul Tarei Romá- 
nesti 5 bani de fie-care 50 grame, iar din celelalte ţări locuite de 
Români precum și din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru «recomandare» se plăteşte deosebit 25 bani, de ori unde. 


La Redacţia AMICULUI TINERIMEI se găsesc de vânzare exem- 
plare complecte si legate, anii II, III si IV cu Lei 4; anii V şi VI 
cu Lei 5. 

e . 

Tinerilor ! Ráspánditi revista voastră cât puteți mai 
mult ! i 


Pástrati numerile spre a le lega la sfârşitul anului. 

Afară de Romania . . . Coroane 


Viorel si Viorica 


A fost vreme, dar a trecut de mult vremea aceea, a fost o 
vreme când mai trăiau încă vrăjitoare temute, zâne rele şi zâne bune, 
împărați cu bogății nepretuite, smei şi balauri fiorosi, pajuri indrásnete, 
şerpi cu glas de om. A fosto vreme când codrii nepătrunşi se întin- 
deau fără de hotar, plini de ?ntunecime şi de vuete ciudate, plini de 
sălbătecimi, care mai de care mai inírisosátoare, a fost o vreme când 
apele îşi mânau undele cum voiau şi pe unde le plăcea, când florile 
creşteau mai frumoase si cu miresme mai dulci ca în ziua de astăzi, 
fiindcă nu se gândea nimeni să le smulgă, a fost o vreme când păsă- 
rilor nu le strica nimeni cuibul, şi ce frumos cântau! Dar şi pe vre- 
mea aceea oamenii purtau ură în suflet şi se duşmăneau unul pe altul. 

Mare şi puternic era pe atunci Verde Impárat, temut de toţi supusii 
şi de toti vecinii. Şi avea Verde Impárat doi copii frumoşi şi buni ca 
doi îngeri. Impáratul nu-i pierdea din ochi de dragi ce-i erau, dar Impá- 
răteasa, care le era mumă vitregă, nici nu putea să-i vadă. Se temea 
ca nu cumva după moartea soțului ei să moştenească copii lui împă- 
rátia țării, căci ea ar fi voit să ajungă copilul ei pe tron; de aceea nici 
nu ştia ce rău să le mai facă şi cum să-i mai oropsească. Azi aşa, 
mâne aşa, Viorel şi Viorica, copii lui Verde lmpárat, se hotărâră să 
îugă din palat fără şiirea nimănui. ৰ 

In mijlocul unui codru des şi sălbatec găsiră adăpost sigur şi-şi clă- 

diră o căsuţă numai pentru ei amândoi. Mult timp trăiră ei mulţumiţi 
şi fericiţi în coliba lor, aveau de toate, nu le lipsea nimic, nici ilori, 
nici soare, nici cântec de păsări, nici apă limpede de izvor, nici poame 
de toate felurile. Fiarele din pădure se îmblânzeau când se apropiau 
de ei şi nu era nimeni prin desişurile nepătrunse care să le voească 
răul. Viorica era acum o fată frumoasă, frumoasă ca o zi de primăvară 
şi Viorel era mândru şi voinic cum se şi cade să fie un fecior de Im- . 
părat. Dar pasămi-te aşa-i dat omului să nu se bucure de prea multă 
fericire. Intr’o zi când Viorel umbla prin pădure după vânat, numai ce 
hop se întâlneşte cu cei trei frati ai codrului, răpitori temuţi prin toate 
locurile si grozavi de sluti. Din vorbă in vorbá iatá că pocigániile pă- 
mântului îi cer pe Viorica de soţie pentru unul din ei. Viorel, ca si so- 
ră-sa, nici nu se gândi să facă una ca asta. Fraţii codrului văzând că 
toate rugăciunile şi toate amenințările sunt în zadar, îl iacuiará într'o 
temniţă adâncă sub pământ, care mişună de lighioane spurcate. Se du- 
seră apoi la Viorica şi fiindcă frumoasa fata de împărat le arătă uşa” 
plină de mândrie, cei trei fraţi o vrájirá şi o schimbará intr'o pasáre cu 
niste pene lucitoare, cum nici nu se mai văzuse până atunci, şi-i dă- 
dură drumul în pădure. Păsărica plecă ciripind spăimântată, zbură din 
creangă în creangă. neştiind încotro s'o apuce, 

La urmă se hotărâ. Intinse aripile şi-şi luă sborul pe deasupra codri- 
lor nesfarsiti, pe deasupra câmpiilor, care se întindeau pánà'n zare, smăl- 
(uite în mii de culori şi zbură muliá, multă vreme până ce ajunse la 
palatul Impăratului Galben. Acolo se opri bucuroasă că mai vede şi ea 
oameni. De când piecase de la curtea tatălui ei, Viorica nu mai intal- 
nise nici un om pământean; numai din când în când veneau cele trei 
pocigănii din pădure şi încolo nimeni. li săltă inima de bucurie când 
văzu iarăşi oşteni gata de luptă, sluiitori, care alergau dîntr'un loc în- 
tr'altul, jupânese trumoase, curteni în haine bogate. Isi aminti de copi- 
lăria şi de frátiorul ei şi iar o coprinse jalea de timpurile trecute si de 
nenorocirea de a fi schimbală pentru vecie într'o pasăre mereu călă- 
toare. Cine ar fi putut-o ajuta? N'avea pe nimeni pe lume si chiar de 
s'ar ruga de un suflet milostiv, ar înţelege el glasul unei păsărici? 
De scăpat ştia ea, cam cum ar putea scăpa, dar n'avea cine să-şi dea 
atâta ostenealá pentru dânsa. Viorel era în temniță, de unde nu mai 
putea scăpa. Şi o cuprinse o jale atât de mare încât biata păsărică în- 
cepu să plângă din toată inima. Glasul ei era dulce şi plácut si în li- 
niştea nopţii părea a fi un cântec de pe altă lume. La unul din gea- 
murile palatului se ivi deodată capul unui tănăr frumos cu o cunună de 
plete bălae. Era Şorin, feciorul Impăratului Galben. Tânărul se rezemă 
gânditor de fereastră şi ascultă fermecat plângerile păsării necunoscute. 
Nu mai cântase nici odată! Florile din grădină îi trimeteau miresme 
îmbătătoare, luna învăluia totul într'o ceaţă argintie şi frunzisul copa- 
cilor fosnea incetisor. Era o noapte atá: de liniştită si atât de parfu- 
mată, dar îi se părea frumosului print că o taină pluteşte în văzduh, 
că o taină vorbeşte în glasul cântăreții din teii infloriti. 

Ploapele îi se lăsară grele pe ochi şi adormi fără să-şi dea seama. 

Avu un vis ciudat. li se páru'cá păsărica fálfáii de trei ori din aripi 
apoi se făcu o fată nespus de frumoasă şi blândă, care-i povesti, cu un 

glas plin de tristeţe, cá ea este fata Impáratului Verde si că cei trei 
frati ai codrului, ajutaţi de sora lor, marea vrăjitoare, o schimbaserá în- 
tro pasăre, care vecinic să cânte şi să zboare fără răgaz, dirtr'un loc 
într'altul. Ea îi mai spuse că dacă vrea s'o scape de vrajă, trebue să 
se ducă la marea vrăjitoare şi să omoare cărăbuşul, în care stă toată 
puterea ei. Fata îi dete un trandafir ce-l avea la cingátoare si din nou, 
© pasăre mititicá de tot zburá pe fereastra deschisă. 

Când: de deşteptă Sorin pasărea nu mai cânta, şi zorile se luptau cu 
noaptea. Crezu cá a fost numai un vis, dar-nu, jos lângă el era un 
trandafir alb ca zăpada. Intrebá în tot palatul al cui e trandafirul şi cine 
la pierdut, dar nimeni nu pierduse un trandafir alb ca zăpada. Copila 
de Impărat, cu părul de aur si cu ochii ca două viorele, îl fermecase 
pe Sorin, şi fără nici o zăbavă o şi porni la drum, să găsească locu- 
inta marii vrăjitoare, care singură putea să ridice vraja Viorichii. 

Cum mergea el aşa, pe un drum pietros şi plin de mărăcini, numai 
iată că dă peste o biată broască tăvălită prin pulbere suptarsita soa- 
relui. 

Lui Sorin ii fu milă de ea, o luă şi-i dete drumu intr'o mlaştină din 
apropiere. 

«Iti mulţumesc pentru binele ce mi-ai facut, şi iată iti dau frunza 
asta, când îi cădea la nevoe scuturo puţin şi voi fi lângă tine, cine 
ştie ia ce-ţi voi fi de ajutor». El multumi broaşte şi-şi văzu de drum. 
A mers feciorul de lmpărat un timp oare care şi trecând prin nişte 
câmpii arse de soare dete peste o pisicutá albă, chinuită de sete si de 
foame. Flácául milos din fire o luă în braţe şi dându-i apă si ceva de 
mâncare îi ajută să se urce întrun copac, unde era la adăpost de câ- 
nii din sat». Dumnezeu să-ţi plătească, îi zise pisicuta, şi să ai noroc 
în cale. Uite iti dau câţi-va peri de ai mei, când vei avea vr'un necaz 
párleste-i puţin şi gata suni să te ajut». Sorin luă perii şi iarăşi plecă 
înainte, mereu înainte. Trecu prin multe greutăţi şi de abia scăpă cu 
viaţa. 

00383 trecând pe ţărmul unui ráulet vede o musculitá, care se îno- 
molise în pământul clisos şi era aproape să-şi dea sufletul. Băiatul o 
uscă cât putu mai bine, apoi o puse pe nişte flori să se desamortea- 
sca. «Să trăeşti Sorine şi multă fericire să-ţi dea Dumnezeu !» bâgâi 
musca». «Tine aripioara asta şi când vei avea nevoe de mine suflă de 
trei ori peste ea si eu voi sosi cât mai curând». Sorin îşi văzu de 
drum şi haide, haide până ce ajunse pe moşia babei. De departe văzu 
sclipind paiatul vrăjitoarei, cu totul şi cu totul de cel mai limpede chih- 
limbar şi împodobit cu mii de nestimate, care străluceau de-ti luau ochii, 

Când didu să bată la poartă, iacá vede venind în goana mare un 
iüntar, mort dè oboseală, urmărit de o rândunică. Repede asvárli fe- 
ciorul de Impărat cuşma pe el şi tántarul se făcu nevăzut. Pasărea il 
pierdu din ochi. Tantarul recunoscător dete si el o aripă lui Sorin spu- 
nându-i s'o scutire când va avea nevoe de el. 

După ce bătu de trei ori la poarta de aur, aceasta de deschise sin- 
gură si mare-i fu spaima când găsi o băbătie mică şi grozav de urâtă, 
care se uita îmoutnată, «Cine esti tu? si la ce vii să-mi tulburi som- 
nul mojicule ?» ţipă ea încruntându-se la el. Flăcăul îşi luă inima în 

dinţi şi plecându-se până la pământ îi zise cu jumătate de glas: “ia 
sunt şi eu un biet om şi am venit să mă tocmesc pe un an argat la 
D-ta». «Bine băiete», răspunse baba “te-oi băga la mine, că am chiar 
mare nevoe de un slujitor harnic şi priceput. Anul la mine e de trei. 
zile şi dacă ci fi mulţumită de tine pot să-ţi iei ce vrei din palatul meu, 
ear de nu va fi vai de capul tău». 

Cum se lumină de ziuă iată si baba, cu un mánz pe care i-l dete în: 
seama lui Sorin. Flácául vesel, cá are numai atát de lucru, incepe a 
cânta şi a plesni vesel din biciu. Tot timpul la pásune nu-şi luă ochii 
de la mânz nici cât ai bate din palme, temându-se de vr'o înşelătorie 
a babei. Dar pe la miezul zilei, când soarele vine dreptla inimă, unde 
mi-ţi-l apucă pe slujitorul babei un somn sdravăn şi adormi tun. 

Mânzul o şi luă la picior şi cine ştie pe unde se ascunse. Nu dormi 
mult Sorin, dar când deschise ochii şi nu văzu pe nicăeri mânzul îi 
trecu ca un fier roşu prin inimă. Il căută el pretutindeni, dar în zadar. 
Ce-i veni cá scutură frunza dată de broască. Cât ai clipi din ovhi iată 
şi broasca lângă el, întrebându-l ce nevoe are. Feciorul de împărat îi 
povesti totul. Broasca îl îndemnă să mai aştepte puţin şi hop în baltă... 

Aşteptă Sorin ce aşteptă, când colo pe la toacă aude flescáind prin 
apă şi vede mânzul sărind pe mal urmărit de un cârd de broaşte. 

Siretul se ascunse în fundul bălții într'o scoică găunoasă. Când as- 
fintia soarele flácául era la babă, care muria de ciudă văzând treaba 
împlinită ? 

A doua zi îl chemă la ea în odae si dădu drumul unei rândunele 
prin fereastră. «Vezi tu rândunica? îl întrebă ea «dacă până diseară nu 
nu-mi vei aduce-o înapoi să şti că-i vai de capul tău». Ei poftim, ce te 
faci acu dragă Sorine? De unde s'aduci rândunica? Cine stie unde o 
fi sburat blestemata? Flueránd a pagubă porni la drum, neştiind încotro: 
s'o apuce. Atunci îşi aduse aminte de ajutorul broastei şi scuturá aripa 
tántarului, —«el are duşmănie pe rândunică, o s'o găsească el uşor» gândi 
Sorin. Tántarul sosi numai de cât şi-l întrebă ce dorinţă are. După ce-i 
ascultă spusele plecă îndată chemând pe frații lui într'ajutor. Pe la a- 
miază iată că venea rândunica, obosită moartă şi gonită de un roi de 
țânțari, care o necăjeau mereu. 

Hat, tânărul argat puse mána pe ea si porni spre palat. Baba holbă 
ochii de mirare şi nu ştia ce să facă ca să-şi ascundă necazul. 

In zorii zilei a treia îl chemá din nou şi-i spuse să facă ce-o sti dar 
până pe înserat să-i aducă pe şobolanul cel mare, care trăeşte în fun- 
dul pământului şi are 300 de ieşiri, pe care le schimbă în fiecare zi 
a anului. Sorin, cu sufletul plin de mâhnire, pârli puţin perii pisicii. 
Cât te-ai învârti odată ` şi auzi$'miorlăind prin iarbă. «Ce nevoe te-a 
ajuns stăpâne dragă», îl întrebă ea. lacá ce, şi iacá ce, îi spuse flácául 
vărsându-şi focul. Nici nu isprăvi bine vorba şi pisica începu s'alerge 
în goana mare prin câmpie. 

De abia când, pe inserate se întoarse pisica cu sobolanul, urmată 
de toate suratele ei. Si era sobolanul cât un dulău şi rău nevoe mare. 
Sorin mulţumi pisicuţii, aruncă o frânghie pe după gâtul sobolanului 
și-l dete babii în primire care se pierdu cu totul de necaz. «Incă un lu- 
cru să-mi faci flăcăule îi zise ea» s'apoi poţi să-ţi iei simbria cuvenită: 

Până măne dimineaţă să-mi afli locul unde trăeşte pasărea măestră cu 
penele de aur şi cu ochii de smaralde, care adoarme pe toţi cei, ce 
o aud cântând». Poftim alta, se gândi Sorin, de unde să ştiu eu unde 
৩ fi trăind bazaconia aia de pasăre. Musca trebue să stie una ca asta 
că numai ea cotrobáeste prin toate pártile». Suflánd peste aripa mus- 
tei, aceasta sosi îndată. 

«Ce doreşti» Sorine îl întrebă «a? «Ce necaz te-a ajuns». Flăcăul 
© întrebă de pasăre şi-o mai întrebă. de cărăbuşul babei pe care nu-l 
putuse gândi. Dar musculita nu ştia nici boacă. “Sorine spuse ea—o 
să chem pe toate soatele mele la sfat, cá ele or fi ştiind». 

Bâââzzz-Bâââzzz, din toate părţile lumii începură să sosească câr- 
duri, cârduri de muşte. “Care din voi ştie unde trăeşte pasărea măea- 
stra cu pene de aur, cu ochi de smaralde, care adoarme pe toţi cu 
versul ei», Tăcere adâncă fu răspunsul. Nici la întrebarea a doua şi a 
treia nu răspunse nimeni. Tocmai mai târziu, când Sorin pierduse toată 
nădejdea, se auzi un bâzâit slab de tot. care venea din depărtare. Peste 
putin sosi o muscă bătrână, bârrână şi aproape moartă de oboseală. 
Pasărea máeastrá trăeşte înspre Răsărit de aci, peste nouă țări şi nouă 
mări, in codrul somnului, din tara lui Ghimuş Impárat» spuse ea. «Dar 
ştiţi voi unde este ascuns cărăbuşul vrájitoarei in care stă toată pu- 
terea ei?» «Cum nu», răspunse aceiaşi muscă, “dar e nespus de greu 
să ajungi la el. E tare bine păzii. Dacă vrei să pui mâna pe el, tre- 
bue să te duci în aripa stângă a palatului şi să treci prin douăsprezece 
odăi la șir, iar în odaia a 13-a să cauti la peretele dinspre miază-noapte, 
şi din toate cutiile, care or fi pe acolo, s'o iei pe cea de fer. În aceea 
e una de aramă, şi în a treia, care e de aur, stă cărăbuşul. Cheia de 
la uşă e supt perina babii şi trebue s'o iei cu foarte mare bágare de 
seamă, căci altfel «şti in mare primejdie». 

Sorin mulţumi musculitelor apoi se furişă binişor în odaia vrăjitoa- 
rei, pipăi subt periná şi când era să pue mâna pe ca, iată că se deş- 
teaptă baba şi pipăi şi ea să vadă de nu cumva lipseşte cheia. Găsind-o 
se întoarse liniştită pe partea cealaltă şi adormi dusă. Flăcăul se fu- 
risá de supt pat, unde se ascunse, fură iute cheia, trecu prin douăsprezece 
odăi, ajunse drept la peretele din spre miază-noapte, găsi cutia de fer, 
‘0 deschise şi pe cea de aur o luă cu el. 

Feciorul Impăratului Verde nu-şi putea lua ochii de la bogăţiile de 
acolo. Odaia era plină de cutii şi ladite de toate felurile, care mai de 
care mai frumoasă. Erau cutii de diamante, de aur, cu cristal, de cati- 
fta, mă rog de toate mărimile si de toate culorile. El le deschise su- 
rios să vadă ce-i în ele şi aproape înlemni de groază, cănd găsi în fie- 
care bucăţi din trupuri omeneşti. Mâni, degete, ochi, urechi, umpleau 
cutiile strălucitoare de aur şi alte de nestimate. 

A doua zi, baba se sculă de cum cântară cocoşii şi sigură de iz- 
bânda ei se duse drept la sluga ci, veselindu-se din toată inima că mai 
putea rápune o viață de em. Că pasămi-te cu cât omora mai mulți oa- 
meni fi se lungea şi firul vieţii. Dar îndată ce o zări Sorin îi strigă: 
«Stai babo! Pasărea măeastră cu pene de aur cu ochii de smarald, 
trăeşte in codrul somnului din ţara lui Ghimuş Impárat». Infuriată, vră- 
jitoarea se aruncă asupra lui roşie de mânie, dar Sorin scoase cără- 

buşul din cutie şi subt ochii babii îi zdrobii capul. Zgriptăroaica căzu 
pe loc jos şi muri fără să mai poată rosti un singur cuvânt. 

In clipa aceea, pasărea care cântase atât de dulce în noaptea cu lună, 
zbură pe geam şi se aşeză pe umărul lui Sorin. Bătu apoi de treiori 
din aripioare şi Viorica cu ochii ei frumoşi stătea în fata tânărului print. 
El o recunoscu numai de cát şi nu mai putu de bucurie cá o scăpase 
de vrajă. 

Inainte de a lua drumul spre {ara lor, îşi aleseră fiecare tot ce-i 
plăcu din bogăţiile vrăjitoarei, şi înhămând la o trăsură numai şi numai 
de aur nişte armăsari albi ca zăpada şi cu coamele până în pământ, 
o pornirá ca vântul spre Împărăţia Impáratului Galten. 

Impăratul când îi văzu mai, mai să leşine de bucurie. 

Viorica nu-şi uită frátiorul, care îi era atât de drag si chiar în ziua 
sosirii plecă cu toată oboseala prin codru, ca să găsească pe Viorel. 

De departe cunoscu ea doinele fiueraşului, care o încântase adeseori, 
în sirgurătatea pădurii. Plină de veselie îi povesti lui Viorel toate cele 
întâmplate şi-l rugă ca să vie cu ea la curtea lui Galben Impárat, unde: 
avea să fie nunta ei cu Sorin. 

La nuntă veni şi Verde Impărat, care îşi recunoscu copii şi atât de 
rău se supără pe Impărăteasa lui, încât chiar din clipa aceea o izgoni 
din palatul său. Şi se:făcuo nuntă de cele împărăteşti de-i merse ves- 


tea In lume. 
Ileana Margarint. 


IMP ĂRATUL IOSIF 


Impăratul losif a! Austriei fu fiul marei împărătese Maria 
Terezia. Intro seară se plimba, foarte simplu îmbrăcat, prin- 
tr'o grădină publică din Viena. Aci întâlni o letitá, care plân- 
gea cu amar. “De ce plângi copilă dragă ?», o întrebă îm- 
păratul. Fetiţa i i! privi şi plecă, fara să spună un cuvânt. 

Poate că s'a gândit : omul acesta nu'mi poate fi de .nici 
un ajutor. Împăratul o ^ urmă si, foarte prietenos, o întrebă 
încă odată. După lungi stáruinte, fetiţa răspunse : «Sunt fiica 
unui oliter.. Tatăl meu a murit; iar mama mea e foarte să- 
racá». Împăratul îi zise : «Dar de ce nu vă duceti să cereti. 
ajutor de la împărat ? 

— Am fost,—raspunse copila,—dar cei de la palat au 
spus că împăratu! nu poate să ajute pe ori şi cine?! Mo- 
narchul dete atunci doi galbeni fetitei sii zise că, a doua 
zi la ora 10, să vie la palat, că, el e bine văzut ‘de impa- 
rat si poate să ceară ceva pentru ea. 

Fetiţa făcu aşa, şi când văzu pe împărat, a doua zi, f 
căzu în genunchi. 

losii, care se interesase de starea familiei ei, o ridică cu 
multă bună voinţă şi'i zise : «Tu mai avut increeere în mine 
er, pentruca nu eram îmbrăca! ca acuma ; nici odată nu tre- 
bue să judeci pe oameni după haine». Dădu apoi, copilei, 
mai multe daruri şi hotărî ca mama ei să primească o pen- 


sie lunară. 
1.0. 2 


DATORIE CÁTRE PATRIE 


Era in lulie, anul 1877. Pe străzile micului orăşel rásunau 
trompetele celor două regimente de cálárasi, ce mergeau 
contra duşmanului. Lume multă : tânăr şi bătrân se strân- 
geau pe soseaua naţională, pe unde avea să treacă armata 
şi sa’ salute pentru ultima oară, căci cine ştie, câţi mai 
aveau norocul să se mai întoarcă în patrie. 

In primele rânduri ale privitorilor stătea un copil de 12ani, 
cu părul blond şi ochii albaştri. Nerabdator îşi tintea privi- 
rile pe armele, ce străluceau la lumina soarelui şi care se 
vedeau apărând la cotitura drumului. Trecând pe dinaintea 
copilului, comandantul regimentului îl salută prietenos, căci 
nu era altul de cât tatăl său, care pleca în luptă sânge- 
roasă şi nu ştia dacă'şi va mai vedea pe iubitul său Lau- 
renfiu, care nu se gândea nici la pericolul şi nici la moartea 
posibilă, ci numai la gloria, biruinţa şi onoarea, întru întâmpi- 
narea cărora mergeau aceşti soldaţi. El n'avea voie să meargă, 
ci trebuia să rămână să'şi vază de munca scoalei. 

— Ah! cu toate astea ar putea fi şi el dun folos. Va 
putea face şi el ceva, asemănuitor femeilor din lazaret, şi la 
aceste gânduri lacrimile îl podidiră. Când ultimul soldat dis- 
păru la cotitura drumului, îşi şterse lacrimele cu mâneca hai- 
nei şi'şi grăbi paşii spre şcoală. Gândul d'a veni în ajutorul 
răniților din lazaret îl stăpâni câteva săptămâni. 

Intr'una din zile veni cu un pachet să'l dea sorei lui. In 
scurt timp fuseseră aduşi mai ‘multi răniţi în luptă si 
prințesa venise să cerceteze pe cei răniţi, în timp ce tot per- 
sonalul lazaretului stătea respectuos d'o parte. Laurenţiu, 
iângă uşă, aştepta plecarea înaltului personagiu. 

După ce prinţesa îi cercetă pe fie care în parte, îi mân- 

gâe şi dete mâna cu ei prieteneste si pe când se pregătea 
să plece văzu pe Laurenţiu, care, salutând respectuos, se 
adresă astlel : «Pot oare, nobilă prințesă, să liu şi eu de 
vr'un ajutor in lazaret?» La acestea prințesa surâzând ii 
dete mâna şi părăsi lazaretul zicând aceste cuvinte : Băete, 
este foarte frumos din partea ta, că vrei să ne ajuţi! De 
ajutor avem nevoie totdeauna. Dimineaţa ai şcoală, dar după 
amiază poţi veni să dai ajutor surorilor de caritate. 

Acum începu o viaţă frumoasă pentru Laurenţiu, căci ce 
lucru poate fi mai vrednic de laudă de cât să te laci folo- 
sitor patriei. In toate după amezile libere, de 4 ori pe săp- 
tămână, venea in lazaret. Aci dădea ajutor doctorilor, care 
cu ghiata pisată de el, potoleau frigurile răniților ; sau legau 
rănile cu scama; iar răniții, văzându'l atât de milos şi harnic, 
se rugau pentru sănătatea şi norocul lui.. Nu rare ori şedea 
Laurenţiu lângă patul vr'unui rănit, citindu'i sau scriindu'i vr'o 
scrisoare către sau de la părinţi sau rudele lui ; alte ori le 
citea câte ceva din Noul Testament, spre mângâerea sullete- 
lor lor. Când le venea vr'un pachet de la părinţi, Laurenţiu 
era acela, care'| destăcea mai întâi s! se bucura împreună 
cu ei. 

Terminându-se cráncenul rásboi şi trupele întorcându-se 
victorioase în patrie ; răniții părăseau unul câte unul laza- 
retul şi se duceau acolo unde'i aşteptau rudele şi prietenii 
cu nerăbdare. Plecati voinici si sănătoşi de la vatră, acum 
unii se întorceau fără vr'o mână, alţii cu un picior şi alţii, cei 
mai nenorociti, care plecaseră veseli sá'si apere patria, nu 
se mai întoarseră. Aceştia erau aceia, care plătiseră tributul 
de sânge ce'l datorau patriei ior. 

Când ultimul rănit părăsi lazaretul, sosi earăşi venerabila 
prințesă şi'mpărţi, ca recompensă pentru slujba lor tuturor 
surorilor de caritate şi doctorilor lazaretului medalii cu in- 
scriptiunea : “Pentru apărarea patriei şi ajutorul dat fiilor ei». 
In urmă fu chemat şi Laurenţiu şi însăşi prințesa atârnă pe 
pieptul lui o medalie de aur cu aceeaşi inscripție. Puteţi să 
vă gândiţi cât de fericit era Laurenţiu în acele momente ! 

Intro zi deveni Laurenţiu un bun si harnic ofiţer în- 
trun regiment de roşiori. Pe pieptul său purta diferite me- 
dali si ordine ` militare, ce le cástigase, datorită vredniciei 
sale. Intro zi generalul său îl întrebă: <Sunteţi încă tânăr, 
puteți să'mi spuneţi de unde aveti medalia cu data dela 1877». 

— “Domnule General, aceasta e medalia ce am căpătat'o 
când eram de 12 ani, când am servit în lazaret, ca ajutor 
al :surorilor de caritate», răspunse surâzând si lericit vredni- 
cul oficer. 


(După H. Grolman) D. D. Tomescu 


SOFLET DE COPTER 


Se numea Ropa. Numele'i de botez era Miropa. Mamă-sa 
însă să şi-o alinte o striga adese ori «Lopa». 

Ce nume frumos si ce copil dulce are mama, îşi zicea 
une ori Irina, imbrátisánd'o la sânul ei bogat şi sárutárile ei 
înrumeneau obrajii copilei naive, cu ochii albaştri ca albas- 
trele petale si dulci ca scăpărările de lumină ce'i insulleteau. 

Era încă mică dar era un adevărat ingeras între fete. Pă- 
rul ei blond, mătăsos, crescuse destul de mare să'i curgă in 
undulári pe umerii ei mândri, să scape apoi la vale şi săi 
se împrăştie pe spate. 

Umblà de obiceiu în nişte rochite nouSoare, curátele. 

Invatà de trei ani la şcoala primară din Cociani. Avea o 
atracţie osebită pentru învăţătură, dar îi plăceau mai ales is- 
torisirile religioase, pline de evlavie, ca sufletul ei, plin de 
mândria nevinováfiei sale, ce i le povestea invățătoarea Dom- 
nica. 

Domnica era o tânără grăsulie, cu fata mai mult arámie, 
dar scăldată pururi de un zâmbet fermecător care'i inllorea 
adesea la ori ce vorbă. Era vemtă de departe. Ropa a ştiut 
prin. sburdălnicia ei ascultătoare, să intre în inima învăţătoa- 
rei, şi se obisnuise aşa de mult cu ea, ca şi cu o soră. In 
timpul recreatiei, când Domnica intra in cancelarie, numai ce 

o vedeai pe Ropa, cu o nueluşe in inână urcându-se pe 
scăunel şi strigând : : 
„ -  Tăcere... stati frumos... Si băeţii, alţii mai sirefi, ince- 
peau să bată din palme, ii strigau— bravo” învăţătoarea-— ori 
‘0 luau pe sus, neştiutori de glumele lor. 

De câte ori nu'i găsia Domnica în desordine şi nu le făcu 
nimica. Doria şi ea uneori să intre în intimitatile sincere ale 
acestor suilete tinere, care nu ştiau de câtsă râdă şi să glu- 

meascá, întocmai ca şi fluturii albi, care nu ştiu de cât să 
bată din aripi falfaitori şi să se alipeascá de sânul vre unei 
flori, să'şi legene visurile lor de lumină 

Intro oră de lecție înainte de vacanţa Crăciunului, Dom- 
nica, dándu'si pe spate suvitele de păr desprinse, începu să. 
povestească în clasă ds spre naşterea Mântuitorului Cristos. 

Ropa încă de la început începu să o întrerupă prin  dile- 
rite întrebări, fără însă” ca învăţătoarea să se supere. 

Uite, răspundea ea Eu dragă învățătoare îl cunosc pe 
Cristos, L'am văzut., Ce dulce! Aşa-i că e frumos ? Si e 
mic, mic, uite mai mic ca mine. Si'i arătă cu mánula, înăl- 
timea Mântuitorului, asa cum srl inchipuia ea. 

Da, da, draga mea începea Domnica ináltánd vocea, 
3383. Trebue să ştiţi însă că el e Fiul lui Dumnezeu şi că 
are să se sărbătorească naşterea lui acum peste o  săptă- 
mână, la 25 Decembrie. Si mai e Fiul Fecioarei Maria. 

— A, da... ştiu răspundea iar Ropa cu un gest de dră- 
gălăşie sfântă. Mama mi-a povestit de El, multe... multe. 
Mi- a spus că e un copil blând ca mielul. Nu'i aşa că'i blând. 
O, cum aş vrea să L-am acum să! imbráfises ! Ci spune, 
spune dragă doamnă învăţătoare, spune mai departe. 

Si învăţătoarea continuă. 

Si după ce se va naşte în Betleem, luminat de Du- 
hul sfânt şi adumbrit sub ramura Dumnezeirii va creşte ca 
să ne  grăească apoi cuvinte calde, mântuitoare. El ne va 
orândui cărarea spre viata de veci şi ne va lace pártasi i im- 

paratiet sale fara de sfarsit. Va fi bun şi cu cei mai rai ca 
să şi arate mărinimia sa, cu cei cari il vor ura va fi iertator 
şi milostiv, prea milostiv cu toti. Va face minuni sál se 
preaslăvească puterea; va vindeca bolnavi, va curăți le- - 
prosi, va invia morti şi altele... şi va fi pururi al nostru, al 
celor ce’l caută în noaptea vieţii lor... 
- Al nostru ? strigă .Ropa, fără săli înţeles bine cuvin- 
tele din urmă. M nostru ? 0, cum îl voi iubi. Si am săL 
întâlnesc eu vr'odată în drum, şi am sá'L duc acasă la noi. 
Eu am să'i fiu soră si El irate. Că mi'L-a arătat mie mama 
de multe ori si'l cunosc eu acum. De câte ori nu mam urt 
cat eu pe scăunaş deasupra candele: şi L'am sărutat. Şi. 
când îl privesc se uită nu ştiu cum la mine, dar aşa de: 
dulce. Mai spune învăţătoare dragă, mai spune. 
Copiii toti cu coatele pe bănci ascultau linistiti. Câte vre- 

unul mai mic care’l cucerise somnul ascultând, deschidea 
pleoapele greoaie, îşi lreca nasul cu mâna făcută pumn si 
căscând îşi rezema căpşorul de bancă. 

Domnica îi vedea dar îi lăsa în pace, urmăndu'şi binevoi-- 
toare, povestirea. Par'cá si ceva din ființa sufletului ei, se. 
topia în povestirea sorbită de băeţi. Apoi, după un răstimp 
de gândire, continua : 

— Si aşa dragii mei. Multe ne va învăţa si multe valace. 
Si după ce’si va îndeplini misiunea lui de pe pământ, ca să 
se împlinească spusele profeților și ca să ne spele de pă- 
catul strámosesc, se va lăsa să'l restignească jidovii. 

.. Ce fel ?. tresări Ropa speriată. 

Taci mititica mea, încercă Domnica să o linisteascá. Dar 
Ropa plângând, începu să strige: 

— Vai, ce oameni răi sunt jidovii. O, dragă învăţătoare! 
Stai, mă duc acasă să'i spui tatei să nu'i lase sá'L restig- 
nească. Da, am săi spun si mamei si o să mă duc cu ea 
acolo şi o sai rog plângând sá'L lase. El este aşa de bun! 
Nu, nu se poate să'l lăsăm să nL răpească jidovii. Cum 
de'i lasă Dumnezeu pe niște oameni răi să mai trăească... 

Si-apoi- dragă învățătoare ! 

— Apoi, senin de ori ce vină, o să moară. 

Ropa, nu mai putu nici să plângă, aşa i-a lost de frică, 
de cuvântul acesta moarte. Se aruncă pe genunchii. Domni- 
cei şi rămase mult timp cu capul în poala ei. Târziu de tot 
inálláà capul şi cu o voce induiosatoare de dulce o rugă: 

-— |nvátátoare dragă! De ce spui aşa? Nu mă iubeşti, 
eu ştiu cá numai în necazul meu le spui pe astea. Spune, 
o, spune că nare să moară. Spune dacă mă iubeşti. Vezi 
că râzi ? Spune dară mai de grabă că nau sá'l răstignească. 
* Domnica respiră adânc şi înclinânduşi capul o cuprinse 
fierbinte la sân, o strânse şi o sărută. Peste puţin îi zise: 

— Naivă copilă... Tu ştii că după trei zile va învia ? 

— Va invia, îngână Ropa? 

— Da, ingerasul meu, : 

— Dragă învățătoare, vino să te sărut. Si ridicándu'si 
mânele albe ca de crin, o cuprinse de gât ca pe o mamă 
şi o sărută şi ea sub bărbie. . 

Clopotelul afară anunţă sfârşitul orei. Domnica se sculă 
de pe scaun, îmbrăţişă încă odată cu privirea pe toţi băetit 
şi eşi. 

Ropa veselă alergă acasă şi-i spuse mamei sale totul. După 
o săptămână, când fulgii de nea albi, falfaitori surâdeau topin- 
du-se la geamuri, Ropa allă de la mamă-sa, în dimineaţa de 
25 Decemvrie, că Christos s'a născut in iesle. 

— Mamă! Cum de nu-i este frig pe vremea asta în iesle? 
‘Si Irina desmierdându-i fruntea cu mâna îi spunea multe. 

Peste trei luni, în Vinerea din săptămâna patimilor, s'a în- 
‘tamplat să fie şi Ropa la biserică. Cu mânile cruce pe piept, 
urmária curioasă şi cu sfințenie în privire, totul ce se petrecea. 

Ascultă tristă, foarte tristă tropare de'ngropare tremurate 
aşa de jalnic de un cântăreţ bătrân şi nu ştia de ce-i venia 
uneori să suspine. 

In cele din urmă observă în mijlocul bisericii o cruce. Spe- 
riatá ca din legănarea unui vis tresări. Ingenuchie în fata cru- 
cii mântuitoare, o imbrátisa cu smerenie şi împinsă de o pro- 
nie cerească, îşi alătură tremurătoare buzele ei nevinovate, o 
sărută şi plânse. Îşi aduse aminte de ceea ce spuse invata- 
toarea şi tare mâhnită, se sculă palidă de lângă cruce, mai 
privi încă odată figura Mântuitorului blând, care încremenise 
aşa de frumoasă în cea din urmă sulerintà şi frecandu-si o- 
-chii se depártà. 

Acasă părea nelinistitá. Adormi târziu si în somn tresária 
“din când în când plângând. Părea că vede o cruce pe care 
şedea răstignit Mântuitorul nostru dulce şi blând. 

După trei zile, mamă-sa venind dela biserică îi spuse bu- 
Curoasă : 

Nu mai plânge! Christos a înviat. 
— A înviat? Mamá, dă-mi repede o sárutare..... 


Lisandru Teofil. 


CUIBURILE PASARILOR 


O bună parte din orânduirea lui Dumnezeu, se poate ve- 
dea în cuiburile păsărelelor. Ochii nu pot privi, până când 
sulletil nu se simte înduioşat de această mare taină a na- 
turei, de acest mare dar al lui Dumnezeu, care dă îndemâ- 
nare celui slab şi prevedere celui a cărui grije nimeni n'o 
poartă. De îndată ce pomii şi-au îmbrăcat din nou haina lor de 
nuntă, de îndată ce trandafirii prind a'şi desface petalele lor 

mirositoare şi pădurile sunt pline de cântece si de o nouă. 
viata, mii şi mii de lucrători încep munca lor. Unii poartă pe: 
umeri snopi lungi de trestie, cu cari astupă gaura unui zid, 
alţii zidesc la ferestrele unei. biserici ; alţii rotunjesc coama: 
unui cal sau culeg firele de lână pe cari turmele de oi le-au 
lăsat agăţate de mărăcini. Vierii curăţă pomii de uscaturi, 
păstorii suie turmele spre munte, cei ce cresc gândacii de: 
mătase, se prepară pentru o nouă cultură, îngrijitorii harnici- 
lor albine se pregătesc şi acum ca s! altă dată. 

Totul e nou : peste tot mişcare şi dragoste în sânul na- 
turei. Mii de palate, în mii şi mii de chipuri, se zidesc si 
fie care palat e un cuib; fie care cuib sufere schimbări în- 
cântătoare. Mai întâi un oulet strălucitor, mai ‘pe urmă un 
pui lără de putere si acoperit cu pul... Cu timpul puiul prinde 
aripi, mamása îl învaţă cum să se scoale de pe pátutul lui. Nu: 
peste mult timp se va pleca pe marginea leagănului sáu, de 
unde are să privească, pentru întâia oară, nemărginirile al- 
bastre şi adânci ale cerului. Prins de mirare şi încântat de 
aceste lrumuseţi se aruncă printre lrátior lui, cari încă n'au 
văzut această încântătoare privelişte ; chemat de vocea pă- 
rintilor ese a doua oară de sub acoperişul lui, şi acest mic 
rege al văsduhurilor, care poartă încă coroana copilăriei pe 
deasupra capului, îndrăzneşte să privească largurile  nepă- 
trunse ale cerului, varfurile măreţe si mlădioase ale brazilor, 
neslársita mare de verdeață, ce se întinde dedesubtul , ste- 
jarului părintesc. Si în timp ce pădurile se veselesc primind 
în sânurile lor adânci un oaspe nou, o pasăre bătrână, care 
simte că puterea din aripi o părăseşte, se aşează pe mar- 
ginea unui izvor. Si aici părăsită şi înconjurată de singură- 
tate aşteaptă în linişte ceasul din urmă, pe marginea acelu- 
iaşi ráulet, unde ea, pentru prima dată, şi-a cântat cânturile 
ei de plăcere si de mulţumire către natură şi unde crăngile 
arborilor poartă încă căsuţa ei, cuibul ei iubit şi trecutul ei 
plin de vise şi amintiri... 

— Aci e locul, unde trebue să luăm în seamă altă lege 
a naturei. In clasa micilor păsărele, oule de obiceiu sunt co- 
lorate cu una din culorile ce acoperă penele  bárbátusului. 
Botgrosul se cuibăreşte în tulisurile de spinişori, în crăn- 
gile de coacăz si în ori ce verdeață de arbuşti mici si deşi 
din grădinile noasire ; oule sale sunt de o culoare  roşcată, 
întocmai ca şi gulerul ce'i încinge spatele. Ne amintim, de 

când eram copii, că unul din aceste cuiburi lam găsit în- 


tr'un trandalir ; semăna cu o scoică de sidel, în mijlocul: că- 


reia erau patru perle roşiatice. Un boboc plin de rouă atârnă 
„deasupra lui; botgrosul cel irumos sta nemiscat pe un ar- 


bust vecin, ca o floare pudrată cu lire de purpură şi azur. 
Aceste lucruri erau oglindite în apele albastre ale unui lac, 
împreună cu umbra mare a unui nuc, ce servea ca fund 


scenei, în dosul căreia se vedea, ridicându- se aurora. Dum- 
nezeu ne dădea în acest mic tablom o idee a máretilor 
cu care a înzestrat natura. 


Tinerilor ! Deprindeti-vá, încă de pe acum a privi cartea 
măreaţă şi plină de minuni si frumusețe a naturei. Adan- 
citi-va în cunoaşterea si deslegarea tainelor ei. Veţi alla aci 
mulțumiri sulletesti, pe care, in zadar, le-aţi căuta aiurea. 
Priviţi şi cercetaţi viata plantelor, a micilor insecte, a albi- ` 
nelor, a lurnicilor, a liorilor... Au lost oameni, cari toată viaţa 
lor şi-au închinat-o numai şi numai acestor lucruri. Si cât 
de mulţumiţi si fericiți nu se simțea ei, când allau o noua 
descoperire, punând astiel o nouă pietricică la zidirea mare- 
lui palat al ştiinţei ! Priviţi o floare, o lrunză si. vedeţi cu 
cât mestesug, nu e ea făcută? Petalele acelea colorate atât 
de frumos, staminele, potirul... câte taine nu ascund? Care 
mare învățat le-ar putea lace ? 

. Şi în fața acestor lucruri mari, omul e prea mic. El 
se  müllumeste sá privească minunea cu ochii, să caute în- 
suşirele şi cauzele, până unde poate, mai departe, lárá voia 
lui esclamă: Mari sunt puterile tale Doamne ! 


Teodor I. Dumitrescu 


Era odată un om, care avea trei feciori şi încolo nimic de 
cât casa în care locuiau. După moartea bătrânului lor tată, 
lie care din cei trei frati doria să aibă casa. Bietul om însă, 
nu ştia cum să facă, ca să nu Jigneascá pe nici unul, pen- 
tru că tus-trei îi erau tot CPS ă de dragi. Să vânză casa nu 
voia, pentru că o avea de la strămoşii lul. 

Cum şedea el aşa si se gândea, găsi un mijloc si se 
grăbi să'l spue si feciorilor. lui. clad: ce mă gandi eu : Du- 

ceţi-vă si voi prin lume şi căutaţi de învăţaţi câte-o meserie 
şi la întoarcere, aceluia îi voi da casa, al cărui mestesug va 
fi mai reuşit.» 

Feciorii se multumira. Cel mai mare isi puse în gând să 
se facă fierar; al doilea bărbier ; iar al treilea maestru de 
arme. După ce hotărâră un timp, când să se întoarcă acasă, 
plecară. 

Se întâmplă ca lie care să găsească cate un stăpân 
cum se cade, unde putea să invete ceva mai cu temei. 

Fierarul ajunse să potcoveascá caii regelui şi adesea se 
gândea : <Nu'ţi mai trebue nimic, a ta va fi casa». Bărbie- 
rul rădea numai oameni mari şi socotea şi el că a lui va îi 
casa. Maestru de arme până să învețe, primise nu'i vorbă, 
multe lovituri, însă le indura si nu se supăra căci se gândea: 
«Daca te temi tu de o lovitură, apoi nu mai capeti casa». 

Când veni timpul hotărât, se intoarscrá câte-şi trei acasă 
şi aşteptară să găsească prilejul, ca să'şi arate fie care 
arta. 

Dar, cum şedeau ei aşa, trecu deodată un iepure pe câmp. 

— «Haida-de I> strigă bărbierul “venigi ca şi chemat». Re- 
pede luă ligheanul ŞI săpun ŞI făcu spumă până ce epurele 
se intoarse înapoi. li sápun! in goana mare şi îl rase, là- 
sându'i un cioc, lara ca săi pricinuiascá vr'un rău. <Asta-mi 
place», zise bătrânul, <dacă ceilalţi nu se vor sili să te în- 
treacă, să ştii că a ta va li casa». 

Nu trecu mult şi trecu un domn într'o trăsură, trasă de 4 
cai, în goana mare. «Ei acu să vezi, tată, cam ce. pot şi 
eu», zise fierarul şi alergă după trăsură. Scoase caii in mers 
de la trăsură si potcovi tot in goană pe cate-si patru si se 
întoarse înapoi. «Bine, tu ai săvârşit lucrul, la fel cu frate- 
tău» zise bătrânul, «dar încă nu știu cui sá'i dau casa». 

Tocmai începuse să plouă, când se sculă şi al treilea din- 
tre frati! şi se rugă sa’l ingádue şi pe el. Scoase sabia sa, 


© învârii in aer, in forma de cruce, deasupra capului, asa în 


cât, cu toate că ploaea devenea din ce în ce mai mare, ca 
si cum ar turna cu găleata, el rămase asa de uscat, de parcă 
ar li stat sub vr'un acoperiş. 

Când văzu tatăl lor şi această minune, nu se putu stăpâni 
să zică, cu toate că socotea că jigneşte pe ceilalţi doi frati: 
«Tu ai îndeplinit într'un chip vimitor meseria ta şi să ştii că 
a ta va fi casa». 

Cu toate acestea, ceilalţi doi: frati erau mulţumiţi de hota- 
rârea tatălui lor, căci aşa lăgăduise de la început. Cum se 
ingáduiau latoate, rămaseră şi după moartea bătrânului, cáte-si 
trei în casă, îşi văzu fie care de mestesugul său şi la nevoe 
erau aşa de dibaci, in cât câştigară, cât timp  tráirá, multi 
bani. ` 


După Grimm) * Gh. Brănescu 


BESLEPDAAI 


Preblema 1 dela pag. 296. Primul a avut 120, al doilea 72 lei. 

Problema 11 ৯ » » Amândouă trenurile se vor întâlni 
după 9 ' ore. 

Problema. III dela pag. 290. Vârsta amândurora este 81 si 27 ani. 


Sarada 1 » » > Nicu, Lina.. Niculina. 
Narada II » » » Tu. Fănică. Tufánicá. 


Au deslegat problemele |, Il, lil şi Sarada | Toader C. loan-elev la 
Scoala normalá din Cámpulung. Problema [| si Saradele |, ||: Irina 
şi Margareta Cichi. Sarada | si Il: Zoe Schuster. 

Deslegárile din No. 19 se vor publica in numárul urmátor. 


L REDACTIEI 


Herjescu I. Trimite abonamentul prin poştă. G. Rădulescu— Care 
poveste? Pascal Mmanoil. Chitanta s'a trimis. Niculina Călinescu. 
Aritmogriful se va publica. C. L.uzaroneanu-— Constanţa. Abonamen- 
tul nu l'am primit. ; epee, 

Cei ce nu şi-au plătit încă abonamentul, sunt rugaţi a'l trimite de 
urgenţă, 


Revista AMICUL TINERIMEI începe de la 1 Aprilie a. c. al şap-. 
telea an al existenței sale. . AA 

Tot ce priveşte abonamentele, coresponden(a,'articolele, deslegárile _ 
ete, se vor adresa „Redacției Amicului Tinerimei, Bucureşti Strada 
Romană No. 12. 


" Abonamentul pe un an este de lei 5, (sau coroane 5). Numărul 
costă 20 de bani. 
Abonamentele se plătesc înainte. 

Directiunea AMICULUI TINERIMEI roagă pe toti iubitorii de 
bună îndrumare a tineretului nostru şcolar, cari doresc a colabora 
să ne trimeată articole potrivite pentru tinerime, scrise într'o limbă 
. adevărat populară si pe înțelesul tuturor. 

মম trimise, aptă publicare, să se scrie pe o pagină, ii- 
sând. loc gol la dreapta, ca. de vr'o două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 

adresă "cüvántul «manuscris». Ele cestă în lăuntrul 'Járei Romá- 
" nesti 5 bani de fie-care 50 grame, jar din celelalte tári locuite de 
Romani precum si din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru crecomandare» se plăteşte deosebit 25 bani, de ori unde. 


La Redactia. AMICULUI TINERIMEI se găsesc de vânzare exem- 
: plare compleete si legate, anti 1I, HI si IV cu Lei 4; anit V şi VI 


‘+ eu Lei 5. 

Director I. MOISIL 


/ 20 bani Numárul 


No. 22 15 Februarie Anul VII 


REVISTA PENTRU TINERIMEA SCOLARA 
[ *KKK CULTURA *XXX 
MORALA, IUBIRE DE NEAM, STIINTA, 
KKKK MUNCA KEKE 
ABONAMENTUL ANUAL : 


APARE DE 2 ORI PE LUNĂ SUB DIRECŢIA 
D-lui 1. MOISIL.— București 


In RomAnIaA,- < «Ages dies Iele 
Afară de România . . . Coroane 5 


In Tara muntilor de fier 


«Tara munţilor de fier» e aşa "v departe, in cát chiar de au fost 
oameni pe acolo, au fost asa de osteniţi, in cát nu s'au mai întors. 
Nu cred că e însemnată prin atlasul vostru, e chiar de prisos ca să 
o căutaţi. Această ţară este un ţinut foarte puţin plăcut. E înconjurat 
de toate părţile de nişte munţi mari de fier. Acesti munţi sunt asa 
de înalţi, încât varfurile lor ajung până la nori şi sunt aşa de râpoşi 
încât nimeni nu poate să se sue pe ei, pe lângă acestea sunt fier- 
bini ca şi un cuptor. 

Ciudatenia cea mai de seamă însă este lipsa femeilor din acest ti- 
nut, Pretutindeni nu vezi de cât bărbaţi, care nu's tocmai frumoşi ; 
aceasta din cauza climei. Trebue să ştiţi, că vremea pe aici e îngro- 
zitor de urâtă în cât şi oamenii sunt nemulţumiţi, nenoroci(i si po- 
saci; toţi se vaitá veşnic, de frig şi de foame, căci pe aici se gă- 
sesc puţine lucruri de mâncare. 

Vă întrebaţi poate, de ce nu pleacă oamenii din ţinutul acesta, în 
care ei nu pot găsi nici o mulţumire ? Fiindcă munţii sunt aşa de 
înalţi şi dărăpănoşi în cât nimeni nu poate să'i treacă. 

Intr'o bună zi însă, locuitorii totuşi se hotărâră să nu mai zăbo- 
vească prin acest ţinut şi se duseră cu toţii la împăratul lor, care 
locuia întrun palat posomorát, cu totul şi cu totul lucrat în fier. Ei 
cerură să vie împăratul să vorbească cu dânşii. Când acesta eşi în bal- 

con locuitorii strigará cu toţii: «Măria Ta, noi nu mai putem trăi 
prin aceste pustii de locuri, vântul e totdeauna aspru, noi n'avem 
nici odată parte de vară, de flori, de fructe, de grâu, căci nimic nu 
poate creşte pe aici, de oarece e prea mult fier. Noi nu ne desfátám 
nici odată în cântecul pasărilor, nu vedem nici odată fluturii împodo- 
biti cu culori strălucitoare ; şi fiindcă nu găsim nimic bun de mân- 
bare suntem veşnic flămânzi şi din cauza aceasta posaci şi răi». 

Impăratul nu putu să'i îndemne la nimic, de oarece el ştia că şirul 
munţilor nu e de trecut. Făgădui locuitorilor cá'si va strânge sfatul 
pentru a chibzui mai bine. Apoi împăratul trimise vátafi prin toate 
colţurile ţării, pentru a strânge pe cei şase înţelepţi ai ținutului. După 
şase zile încheiate, se intoarserá cei şase vătafi, întovărăşiţi de şase 
înţelepţi. Impáratul stătea la fereastra cea mai înaltă a palatului pân- 
dind întoarcerea trimişilor. Cand îi zări venind in továrásia intelepti- 
lor simţi o bucurie netármuritá la gândul cá ei vor náscoci vre-un 
mijloc de ajutor pentru supusii săi. 

Impăratul primi pe înţelepţi în sala tronului, unde se găsea pentru 
fiecare un jilt mare si le spuse, că poporul său vrea să părăsească 
acest ținut, fiindcă vântul suflă în totdeauna cu furie pe aici, . fiindcă 
nu e nici vară, nu's flori, nici roade, fiindcă grâului nu'i prieşte, fiindcă 
nu se aude nici odată versul drăgălaşelor păsărele, fiindcă nu se ză- 
resc nici odată fluturasi stralucitori; fiindcă oamenii nu- şi găsesc de 
mâncare şi fiind flămânzi sunt vesnie certareti, pismaşi Şi posaci si le 
mai spune cá munții sunt asa de înalţi si de ráposi cá nimeni nu-i 
poate trece. 

Cinci dintre cei sase intelepti clátinará din cap, fiindcá nu gáseau 
nici un mijloc de scăpare, cel de al şaselea însă nu fácu nici o miş- 
care. Împăratul trimise pe la vetrele lor să se gândească timp de şase zile, 

După şase zile ei se întoarseră. Când îi întrebă Impáratul dacă au 
găsit un mijloc nimerit de a înfrânge piedicele, ce le stăteau în cale. 
cinci din ei clătinară din cap desnădăjduiţi, iar cel de al şaselea nu 
făcu nici o mişcare. 

Impăratul cam mâniat îi trimise încă odată la casele lor, ca să se 
gândească cu mai multă stáruintá. La întoarcere, după alte şase zile, 
cei cinci iar clătinară capetele, iar cel de al şaselea zise: 

- Imi pare, Mária-Ta, cá ar fi înțelept lucru din partea noastră să 
facem o spărtură în munţi, dacă nu se găseşte nici un picior de om 
care să învingă înălţimea lor. 

- lacă ceva, la care nu m'am gândit zise unul dintre înţelepţi. 

— Nici eu nu mam gândit, zise un altul, apoi al treilea, al patrulea 
şi al cincilea repetară acelaş răspuns. 

— “Cine o să facă această spărtură? întrebă împăratul». 

— Cine are să o facă? repetară cu toti intr'un glas. 

— Petre Ferarul, răspunse atunci al şaselea înțelept. 

Petre Ferarul era un flácáu de optsprezece ani, căre trăia cinstit şi 
modest, tocmai în celalt capăt al împărăției. Impăratul îndată ce auzi 
cá s'ar găsi o mână omenească, care ar putea străpunge munţii de fier, 
mână pe înţelept în căutarea lui. 

Când Petre Ferarul ajunse la palat, se simţi foarte ruşinat, de oa- 

rece vedea pentru întâia dată in viata lui pe Măria-Sa Impăratul. 

Auzind cá lui îi este hărăzit să facă o spărtură în munți, îşi duse 
mâna la căciulă, în semn de supunere şi zise: 

«Voi încerca, Măria-Ta». 

In drum spre casă, Petre Ferarul, cu toate că era harnic şi supus, 
fu cuprins de o frică nespusă, când îşi dădu seama că munţii au vre-o 
cinci mii de stânjeni grosime si că ceeace i se cerea era cu neputinţă 
de săvârşit. Se temea însă foarte mult de mânia Impăratului. 

Când Petre Ferarul, ajunse acasă, şi dădu să intre în colibă, zări un 
pitic, care se puse pe fugă, îndată ce dădu cu ochii de Petre. Acesta 
însă auzi pe pitic cântând următoarele: 

«Cel ce vrea să străpungă muntele E 
«Inainte trebue să privească mereu». 

— Bine, zise Petre al nostru, voi privi tot înainte si nici odată în 
urmă. 

A doua zi se sculă des de dimineaţă, îşi luă uneltele de lucru şi 
plecă înspre munţi. La picioarele munţilor, în drumul lui, zăcea o biată 
babă, bătrâuă, urâtă şi prăpădită, care strigă: 

“Esti tânăr si indrásnet 
“lar eu-s gârbovită 
«Bratele-mi sunt istovite 
«Si zilele-mi suut sfârşite». 

Petre Ferarul era însă aşa de cufundat in gândurile lui, că nici nu 
0 văzu, nici nu o auzi. 

Petre incepu sá lucreze cu multá tragere de inimá si cu incredere 
‘in puterea braţelor lui vánjoase si în bunătatea lui Dumnezeu. Lucrá 
el din greu, cu multă caznă. Muntele era tare si rodul muncei lui era 
‘mic si neînsemnat. 

Fără să se uite înapoi, lucră o zi întreagă, o noapte întreagă şi o 
altă zi fără întrerupere. După atâta trudă văzu cá nu tăiase decât vr'un 
stânjen şi erau de toţi vr'o cinci mii. 

- «N'o să mai sfârşesc cât e lumea», gândi Petre. El era însă un 
băiat cu inimă si îşi îucepu iarăşi lucru. Foamea şi oboseala începu 
será să-i sleiascá puterile, când deodată cineva aruncă cu o piatră- 
care-l nimeri în spate. , 

Petre nu putu sá se stápáneascá si sá nu se intoarcá sá vadá cine 
a făcut această faptă. Si atunci zări piticul, care o luă la fugá râzând ráu- 
tăcios de sărmanul Petre. 

In clipa aceasta Petre îşi reaminti, că nu trebuia să-şi întoarcă capul 
înapoi. In vreme însă ce el se gândia la aceasta, spărtura pe care o 
făcuse începu să se închidă şi Petre trebui să fugă pentruca să nu fie 
strâns între munți. : 

Ziua următoare, Petre îşi începu munca din nou, fiindcă nu voia să 
nemultumiascá pe rege, spunându-i că nu poate să facă spártura in 
munți. ) 

Cand ajunse la locul de unde începuse întâiaşi dată munca, baba ză- 
cea tot acolo zicând acelaş cântec. Petre însă nici nu o văzu, nici nu 
‘০ auzi, căci el se gândia la lucrul său. — 

Incepu iarási sá lucreze, si lucrá o zi intreagá fárá sá i se intámple 

nimic, şi. noaptea şi ziua următoare. 

Amintindu'si de pitic si gándindu-se cá acesta o sá mai arunce cu 


pietre, se hotărâ să nu se mai întoarcă, întâmplă-se ce s'o intámpla.. 


Pentru ca nu cumva să se uite în jurul lui, Petre începu să cânte, 
cât îl tinea gura, în vreme ce muncia cu sárguintá. 

De odată o piatră mare îl lovi în spate, întocmai după cum  pre- 
văzuse el. Petre uu’si întoarse capul, ci lucrá mai cu poftă, şi cântă 
şi mai tare. O altă piatră îl lovi din nou şi apoi a treia, totul fu însă 
în zadar, căci Petre nu'şi mai întoarse ochii, ci lucra din toată inima. 
Lucră toată noaptea, ziua următoare şi o altă noapte întreagă. 

Se simţea însă tare obosit; mânile d'abia mai puteau să ridice 
unealta de lucru si picioarele'i erau intepenite. Munţii erau fierbini şi 
el ştia bine cá se vor face şi mai fierbinţi, cu toate acestea lucra mai 
iute ca înainte, lucru care’l bucura şil îmbărbăta. 

Deodată o voce puternică îi lovi auzul. 

— «Ce faci acolo ?» 

Sărmanul Petre fu aşa de surprins încât îşi întoarse capul înapoi, 
şi iar văzu pe pitic fugind şi râzând batjocoritor. Adânca spărtură, pe 
care o săpase bietul Petre, se strânse la loc şi astfel Petre trebui 
să fugă şi să vadă zădărnicit tot lucrul pe care'l făcuse până acuma. 
Cu toate că se simţea nenorocit şi zdrobit în încrederea ce o avuse, 
se hotărâ să mai încerce din nou, căci îşi dădea seama, ce bucurie 
ar pricinui Împăratului, dacă ar isbuti şi se mai gândi încă şi la oa- 
menii din tara munţilor de fier, care ar putea să treacă întrun ţinut 
mai zâmbitor, unde să se bucure si ei de frumusețea soarelui, a flo- 
rilor, a pădurilor, a isvoarelor şi a pâraelor. 

In ziua următoare, desde dimineaţă, Petre Ferarul era la picioarele 
munţilor. Baba era tot acolo. Părea foarte bătrână, foarte urâtă si 
tremură toată. Petre Ferarul rămase incremenit de mirare, fiindcă nu 
văzuse nici o femee în viaţă. In vreme ce el o privea, ea'şi strânse 
broboada şi începu să cânte: 

“Esti tânăr şi îndrăzneţ 
“lar eu-s gârbovită, 
“Braţele-mi sunt istovite 
«Si zilele-mi sunt sfârşite. 


Sármaná bătrână, gândi Petre, cát te plâng. lată această haină. In-- 


călzeştete. 


El începu iarăş lucru, lucră toată ziua, toată noaptea şi toată ziua 
următoare. 


Amintindu-şi de pitic şi de piatra pe care i-o aruncă., el începu să. 


cânte, pentruca să nu-şi piardă iar cumpătul. 


Din nou o piatră îi răni spatele, el însă continuă să cânte şi să lu-- 


creze cu aceias stáruintá ca mai nainte. Putin după aceea se pomeni 
cu o alta piatră, dar Petre nu se întoarse. 


El lucră şi cântă întreaga noapte următoare, apoi toată ziua şi încă o- 


noapte. 


Amintindu-şi si de vocea care-l chemase, lucră si mai sârguitor, si. 


cântă şi mai tare şi lucru-i sporea văzând cu ochii. 
— Ce faci acolo? strigă vocea mai tare ca de obiceiu. 


In zadar, Petre nu se întoarse ci îşi vedea munca înainte sporind. 


mereu, cu toate că munţii deveneau din ce îo ce mai fierbinţi. 

— N'auzi? Ce faci acolo? strigă vocea încă odată si mai tare. 

Petre nici nu se mişcă, ci continuă cu si mai multă putere, uitând cu 
“desăvârşire osteneala ce-i sleia puterile. Piticul nu se dădu bătut însă. 
Zvârli pietre cu grámada şi-l râni aşa de tare în cât bietul Petre se 
simtia istovit cu totul. Lucra înainte însă, cu toate că auzi încă mii de 
voci, care-l asurziau strigându-i: «Ce faci? ce faci acolo?» Cu cât Petre 
muncia înainte cu atât pietre-l loviau mai multe şi mai dureros şi mai 
multe voci îi strigau şi-l asurziau. Petre, zăpăcit, se temea să nu le- 
„şine, căci înlăuntru muntele devenea tot mai fierbinte, dar earăşi cu cât 
lucra înainte, cu atât şi stâncele de fier se spărgeau mai uşor sub mâna lui. 

Ploaia de pietre era şi mai repede şi vocile erau înmiite, şi mai în- 
verşunate, mânile nevăzute, care-l trăgeau de ureche, se inmultisera şi pe 
lângă aceasta muntele devenia şi mai fierbinte în cât bietul Petre îşi zicea: 

— Nu mai pot, trebue să mă întorc.» 

Mai dădu însă încă o lovitură. O minune! Găurise muntele de fier. 

Petre se găsi în cel mai încântător ţinut. Soarele strălucia, cerul 
era senin, din pământ cresteau flori de tot felul si în toate culorile, si 
pomii erau incárcati cu fructe gustoase de care nu mai văzuse. Se ză- 
reau păduri si isvoare, a căror ape şipoteau fermecător de dulce prin- 
tre flori, si pe care se aşezau drăgăstos strălucitorii fluturasi. 

Indatá ce oamenii din tara muntilor de fier prinserá de veste, cá Pe- 
tre a sápat un tunel, venirá cu grámada, ca sá treacá printr'insul. 

Petre zári în depărtare o ceată mare şi veselă de fete tinere şi fru- 
moase, cari păreau ca nişte zâne. Petre şi ceilalţi oameni stăteau li- 
piti locului, căci ei nu mai văzuseră până atunci fete ‘18698 numai 
Petre văzuse pe baba vrăjitoare. 

Când fetele se apropiară, Petre zări printre ele una | mai frumoasă de 
cât celelalte, care o inconjorau, era o princesă, care venia călare pe un 
cal nespus de frumos, drept în spre Petre si îi zise; 

— «]ti mulțumesc pentru haina pe care mi-ai dat-o; eu sunt baba din 
munţi. Dacă nu mi-ai fi dat suba, n'ai fi sfârşit nici odată munca ta, 
din pricina ei n'ai isbutit în primele dati. 

Sunt foarte mulţumită că ai venit pe la noi, căci altfel aş fi fost ne- 
voită să mă mărit cu vărul meu, care e un om rău, ear acum vreau 
să mă mărit cu tine». 

Petre uitându-se împrejur zări un pitic foarte urât, atârnet de coada 
calului pe care călărea Prinţesa 

— Cine-i ăsta? o întrebă el. 

— Văru-meu,- -răspunse frumoasa fată. 

Petre recunoscu în el pe piticul, care-i svârlea pietre în spate. 

Petre mai zări în mulțime un om bun, cu o barbă albă, lungă, care 
tinea calul de căpăstru. 

— Cine-i aceşt om, cu înfăţişarea aşa de blândă? 

— Unchiu-meu, răspunse Princesa. 

Petre recunoscu pe cel de al şaselea înţelept, dela curtea împăratului. 

Toată lumea se bucură când auzi că Petre Ferarul, stăruitorul în muncă, 
se va insura cu Princesa, căci el făcuse neamului său cel mai mare 
bine, spărgând zidul munţilor de fier. 

(Din «Livres roses pour la jeunese») Elena Iosif. 

CE TIE NU-TI PLACE ALTUIA NU FACE! 


SAU 
PASA DIN TARIGRAD. 
PIESA SCOLARA IN DOUA ACTE 


Persoenele 
Victor Bibescu 
Aurel Coma 
Ionel Brăiloiu 


Mircea Taerel 
Serban Ciocârlie, bálat de ţăran 


oe de liceu 


Scena reprezintă un loc deschis in pădure, pe o ináltime şi înconjurat de tufisur). La dreapta 
in fand, o ridicătură, care se lasă in parte spre scenă. In mijloc o masă mare, acoperită cw 
o covertura. La stânga în faţă o masă mlcà şi in dosul ei o bancă cbicinuità de lemn. 


ACTUL | 
SCENA I 


Victor Bibescu. (In eostum.usor de vară, pe umăr duce un pled şi o geantă de tini- 
chea verde, pentru merinde, la ridicarea cortinei e pe dealul din fund si sare, ridicându-şi! 
uşor pălăria de paie cu panglici colorate, pe scena propriu zisă.) 

Bravo! Sunt cel dintâiu aicea sus (isi pune mâna strasina la ochi, ca si cum 
l-ar orbi razele soarelui şi se,uità în spre culisa din dreapta.) O ce vedere splendidă! 
şi tot cuprinsul scăldat ca într'un râu de aur de razele soarelui, care 
apune! 

Ei, dar unde or fi ceilalţi (Se urcă iar pe ridicătura din fund şi se uită în jos 
de partea cealaltă) Desigur Aurel s'a întors şi-şi caută alt drum mai ies- 
nicios, care să-l aducă mai uşor aici pe podiş; e foarte cuminte din 
partea lui! Şi ceilalţi doi cum or mai fi asudând si cum or mai îi ga- 
fáind! O, vai de lonel, in ce hal o fi! Bietul băiat, acum alunecă iar 
la poalele muntelui! Stai, că viu să-ţi ajut) (Isi scoate pălăria, o pune pe iarbă 
şi vrea să-şi scoată şi haina.) 

Tonel (In dosul scenei, nedistinct.) la mai lasă. Am să mă urc şi singur. 

Victor (ridicând din umeri) Dispretueste ajutorul meu! Ei, cât despre mine, 
mi-e tot una. (Strisând în jos pe munte.) Îndată o să apuie soarele după munţi. 
Dacă nu veniţi mai curând aicea sus, aţi pierdut o vedere splendidă. 
(Iar se uită la culisa din dreapta.) «Merge la odihnă», zicem noi şi totuşi nu 
se odihneşte nici odată globul auriu, stăpânul cerului. Atunci cănd ne 
lipseşte pe noi de lumina lui binefăcătoare, el străluceşte pentru altă: 
lume, şi... 

Mircea. (Strigând spăimântat de după ridicătură) Victore, Victore! 

Victor, (vitandu-serepede prinpreiur,) Aha, nu spuneam Au. ar îi trebuit mai 
bine sá rămâneţi frumusel acasă, de cât să veniţi aici după mine, de vreme 
ce, ca nişte) bucureşteni ce se respectă, nu ştiţi ce va să zică urcatul pe 
munţi şi căţărarea. Celuia i-a ieşit sufletul şi lonel stă atârnat de um 

tulis, ca o statue a durerei, pe zidul prăpăstios al muntelui. (Totvor- 
bind, şi-a tăiat ua baston dintr'un tufis de alături, pe carel întinde in dosul dealului. tinàn- 
du-l cu putere de'capát.) E destul de lung ?... Ajunge? 

Mircea (în dosul scenei) Da, da! 

Victor. Ei, atunci înainte! Tine-te bine! Asa, unu... doi.., trei! 


SCENA II 


Mircea (apare in dosul ridicăturei si îndată se urcă pe vârful ei.) Dac'aş fi stiut-o, as 
fi rămas mai bine acasă! Ce mai plăcere şi asta! De veţi mai pomeni 
vr'o dată de o excursie la munte am să vă mulţumesc cum ştiu eu. 
(Isi şterge sudoarea de pe frunte şi-şi scutură hainele de praf.) 

Victor (ràzànd), Ei, dar te-a silit cineva să vii cu noi? Si dacă ai fi 
ascultat de vorba mea, n'ai fi alergat aşa după mine, ci ai fi făcut ca 
Aurel, care e destul de cuminte, ca să nu se încreadă prea mult în 
puterile sale. 

Mircea. Ei, pe o vreme mai răcoroasă, ar fi o nimica toată, să te 
urci pe muntele ăsta, dar pe arsita asta... (isi şterge iar fruntes şi apoi vine in 
fată, unde se aşează pe bancă.) Ah. ce bine-ti ticneşte când poti să-ţi mai 
odihneşti oasele! (Isi scoate „ceasul,) Sá mergi şase ceasuri nu e glumă. 
In Bucureşti o să se minuneze toţi, când le voi povesti. Mai ales mă 
gândesc, că această excursiune va fi plăcută prin urmările sale, ori cât 
de plicticoasá este acuma. Ori-cum eşti privit cu alti ochi, când 
ai mai eşit din oraş, când n'ai stat mereu lipit locului, ci ai umblat me- 
reu prin lume, despre care poti să povestesti prietenilor de acasă, în 
lungile seri de iarnă. Sigur şi imaginaţia are partea ei de lucru-—cáci 
până azi n'am trecut prin nimic mai deosebit, dar in fine, ce are a face! 
O să am eu grije ca să ne invidieze toată clasa a şaşa şi poate chiar 
şi o parte din a şaptea când or auzi de această frumoasă excursiune 
de vacanţă! 

Victor (între acestea a tras si pe lonel cu ajutorul bastonului celui lung strigând dis 
când in când) Tin'te bine, Tin'te bine! Asa, inc'odatá, urrra! 


SCENA III 


Tonel (uşor îmbrăcat ea Mircea şi Victor, dar prevăzut cu o raniță cam voluminoasă, pe 
care—ajuns pe ridicáturü— o iea îndată după umăr si o pune lângă el, după banca din fata. 
Sade; abia respiră.) Victore... te rog... dá-mi... o... inghititurá... de... vin. Sunt... 
atât de... slăbit şi... mă tem că... : 1 

Victor. Ba de loc, iubite—vinul rece ar fi un mijloc prost ca să-ţi 
intáreaseá plámánii infierbántati. Odihneste-te o leacá, apoi vom con- 
tinua drumul până vom da de stána din Poiană unde vom mânea in 
astá noapte. 

Ionel. O, sunt aşa de obosit. Nu mai pot. (Isi pune brațul stâng pe masă, 
capul pe mână şi adoarme ) : 

Mircea. Da, sper că n'o fi prea departe de aici stâna, dar mărturisesc 
că mai mult mi-ar plăcea să petrec noaptea aici sub cerul liber, decât 


să merg mai departe. 
Viclor (care în timpul acesta a privit din toate părțile ranita lui Ionel.) Aş vrea să 

ştiu, ce anume târăşte lonel cu dânsul. (Ridicá ranita şi-i cearcă greutatea.) Lu- 
crul nu-i prea uşor şi nu mi se pare prea potrivit pentru o călătorie 
pe jos. 

Mircea Dar nu vrea să se despartă de ea, ori cât ar geme sub greu- 
tatea ei. 

Victor lan să vedem, ce şi-a împachetat amicul nostru în ranita asta? 
(Desface micul sac de călătorie râzând) E plin ca un cartaboş! Ha, ha, asta mai 
zic şi eu că înseamnă a te pregăti pentru orice întâmplare. (Scoate un 
pachetel de {hârtie galbenă.) Ce-o mai fi si asta? (citeste.) «Bomboane de malt 
americane, mijloc neîntrecut pentru bolile de gât şi de pept». (deschide 
pachetelul si pune o bomboană în gură.) Admirabil! Dar ştii cá sunt bune! 

Mircea, (apropiindu-se şi luând si el una) Hm, ba nu-s rele de loc, de-aş 
fi ştiut mai d'inainte. 

Viclor. Si asta ce-o fi? Dacă am judeca după miros, pachetelele 
astea seamănă a fi cu floare de soc şi cu romanita. 

Ha, ha, într'adevăr e delicios! Te pomenesti cá o să găsim şi vro 
lampă de noapte şi un ibric?! 

Mircea (scoate din sac un halat pestrit.) Splendid! Haina pestriță a lui lo- 
sif cel vândut. (Se îmbracă cu halatu)) Sti că ăsta-mi place; e atât de uşor 
şi aşa de moale, se lipeşte de trup. Dă-l încoace, Victore, îularul cel 
galben, pe care-l scoţi acuma, am să mă încing cu dânsul. 

Viclor. Si ia te uită: un pistolaş de buzunar!... şi o cutie cu capse. 
(pune 0 capsă in pistol) Amicul n'o fi fost atât de al dracului şi n'o fi în- 
cărcat pistolul! Ean să-l încerc îndată! (trage pistolul în aer.) 

Jonel, (Se deşteaptă din pricina pocniturei si tresare speriat.) Pentru Dumnezeu | 
Hoţii, tâlharii! Unde mi-e pistolul? 

Victor, (Cu o înclinare adâncă şi comică.) Aici, amabile! Mi-am permis să trag 
un foc cu pistolul tău. Afară de asta, amice, trebue să-ţi spun, cá e 
contrar tuturor regulelor să porţi la tine în sac un pistol încărcat. 

Ionel. (Suvărat) Dar nu era capsă înăuntru. 

Mircea. (Cu patoscomic) Nu-i nimic—Arma se confiscă. (N ia dela Victor 
şi-l pune în brâu la el.) 

Ionel. Halatul meu, fularul meu! Ptiu, ce urât din partea voastră; 
purtarea voastră nu-mi place de loc. (Alcargă spre Mircea si vrea să-şi iea cu forța 
lucrurile sale,) 


Victor. Fii liniştit, amice! Dă-i voie să facă gluma asta nevinovată. 
SCENA VI 


Aurel. (intră îmbrăcat ca şi ceilalți.) Bine că vă găsesc! Vă căutam de 
atâta vreme. Ha, ha, Mircea, de unde ai mai scos si istoriile astea 
pestrite? Par'c'ai fi un paşă turcesc! 

Victor. Záu aşa! Doar turbanul de mai lipseşte. (Isi ia pledul si face din 
el un fel de căciulă ca un turban, pe care-l pune pe capul lui Mircea ) 

Aurel (căutână în geanta lui de tinichea.) Si mai uite, pentru ca pasa nos- 
tru să pară şi mai superb, iată trei pene de bátlan, pe care le găsii 
adineaora în pădure. 

Viclor. (iea penele de turban.) Aşa, acum esti o variaţie a vestitului po- 
sesor al celor trei tuiuri! (Isi încrucişează braţele pe piept si se închină in fata lui 
Mircea.) Salem aleicum, sau cum o mai fi salutând turcii. 

Ionel, (intre acestea şi-a adunat iar în sac lucrurile împrăștiate, Cine m'a pus să 
adorm ! Halatul meu cel nou şi frumos! Si din caramelele pentru piept, 
care sunt aşa de scumpe, au luat. 

Aurel, (care sa uitat nerăbdător lin culisă) In sfârşit! Vine băiatul. 

Victor. Care băiat ? 

Aurel. Găsii aici în apropiere o colibă ţărănească, şi pentrucă bă- 
nuiam, că după oboseala noastră de căţărare, veţi fi tot aşa de fla- 
mânzi ca şi mine, am comandat la oamenii ăştia un prânz rustic, care 
va sosi în curând. Seara e aşa de splendidă, încât cred c'ar fi bine să 
mâncăm sub cerul liber. 

Victor. Sigur, se'ntelege dela sine. | 

Mircea, Natural. 

Ionel, Slava domnului, că vom avea în sfârşit ceva de ———À 

Aurel. (punând mânile pâinie la gură, striză in culis.) Uu! uuu! Incoace! bă- 
iete | (face semno cu batista.) 

Mircea. la ascultați, mi-a venit o idee minunată. Ce ar fi dacă am 
juca o mică comedie. Eu să zic, că sunt, de pildă, un paşă turcesc, care 
a plecat în călătorie spre a vedea ţara aceasta şi voi sunteţi suita mea. 
Ei, cum vă place ideia mea? 

Victor, (razind.) O, planul nu-i de loc rău. Dar mă tem cá nu vom 
putea tine rolurile până la capăt. 

Aurel, (zepede.) Şi atunci ce-o să-şi mai bată joc de noi. 

Mircea. Ei, am să fac atât de bine pe pasa, încât n'o să se îndo- 
iască nimeni de existenţa lui. 

Victor. Cum? Nu cumva vrei să ai şi public pentru scamatoria ta? 

Mircea. De ce nu? Tocmai asta produce plăcere? Intre noi, care 
ştim bine, că nu-i decât o glumă, poate ar deveni îndată plicticoasă. 

Aurel. Are dreptate—să facem o glumă. Bătrânii din colibă s'au 

dus la stâna din deal, nu sunt acasă decât băiatul, care ne va a- 
duce îndată de mâncare şi sora-sa mai mică. Sunt încă copii şi ne pu- 
tem permite să-i păcălim niţel. 

Viclor, Cât pentru mine unul, glumele îmi sunt totdeauna binevenite. 
Atunci ne-am înțeles Mirceo, tu esti pasa, Aurel este tălmaciul, căci 
tu fireşte trebue să vorbeşti o limbă străină, cu totul curioasă. 

Mircea. Se'ntelege, lasă pe mine. Am să vorbesc o limbă, de are 
să vi se ridice părul măciucă. 

Aurel. O, vai de mine, biet tălmaciu, cum am să înțeleg eu ce vei 
vrea tu să spui? 

Mircea. Taci numai. Un paşă cult trebue să vorbească şi ceva ro- 
maneste. 

Victor. Dar lonel? N’are să joace şi el un rol în această comedie? 

Ionel, A, lăsaţi-mă în pace. Nu vreau să am nimic de-a face cu jocul 
vostru prostesc, care nu are de scop altceva decât să zăpăciască pe nişte 
bieti copii de ţăran. 

(A parte) Halatul meu cel frumos, bietul, în ce hal a ajuns! 

Aurel, lonel, să nu ne strici jocul! 


Victor. (A făcut rep: ১০০ din pled un turban şi-l pune pe capul lul Iongh.) Aşa a- 
mice, nu mai face nazuri. Trebue să joci cu noi şi cu asta basta! 
Aurel, (li pune la brâu fularul lui colorat.) Asa! Acum eşti şi tu destul de 


mândru, par'c'ai fi un turc sau aşa ceva. 

Ionel. (care s'a apărat zadarnic contra acestei impodobiri, supărat.) Nu, asta nu 


se face. Eu mâne plec acasă? Nu mai stau la un loc cu voi! Nu. 
Mircea. (intrerupându-l irepede, îi vara o ramură verde in mână.) Sá nu crácnesti 
sclavule ! 
Fă-mi vânt şi goneste muştele ! (Scaşeazăpe obucata de stâncă, la dreapta,in fatà-) 
Aurel, (sileşte pe Ionel să stea în dosul lui Mircea si să-i facă vânt cu ramura.) Aşa 
(depărtându-se de ei şi admirand grupul), e minunat. 
Victor, (care s'a inpodobit la fel, imitând sunetul unui clopoțel.) Cling, ling, ling. 


Cortina poate să se ridice şi să înceapă comedia, căci iată soseşte 
băiatul. (Stă putin cam în dosul lui Ionel cu mânile încrucişate pe piept.) 


Aurel. Ai dreptate, uite-l. (strisă.) Ei! Aici! Aici! 


Va urma) Aurelia Cochinescu. 


FATA CEA BUNĂ 


Demult, demult trăia un moş şi o babă. Şi amândoi aveau 
câte o fata. Fata moşului însă, era miloasă, harnică, fru- 
moasă şi cu minte, pe când a babi era leneşe, urâtă, rea şi 
vicleană. De acest lucru baba era foarte supărată şi'şi puse 
în gând să omoare pe lata moşului. Dar Dumnezeu nu ajută 
la oameni cu gânduri rele. 

Intr'o frumoasă zi de vară, numai ce'i veni gust fetei cei 
rele să plece la o prietenă a ei, întrun sat vecin. Drumul! 
ducea printr'o pădure frumoasă de stejari, în care mii de 
iloricele îşi ridicau feţele lor albe, galbene si roşii, din iarba 
verde. Când le văzu fata nu putu să'şi stăpânească pofta de 
a le avea şi începu să culeagă, de ici una, de dincolo alta, 
cari erau mai frumoase şi strânse, strânse până ce lăcu un 
buchet mare şi frumos. In urmă voi să'şi urmeze drumul îna- 
inte, dar, vai, în jurul ei nu mai văzu poteca pe care venise. Flo- 
ricelele, după care umblase, o făcu sá'si piarză drumul şi să 
rătăcească în pădure. Ea porni totuşi înainte, cu gândul că 
va găsi vre-o cale, care să o scoată afară, dar nu lu chip, 
căci cu cât mergea mai mult, cu atât se infunda mai rău în 


pădure. Soarele apuse si întunericul începu să se lase. De 


irica fiarelor sălbatice, fata se sui întrun copac ca să se 


odihnească în timpul noptei, dar fie care fasiit de frunză o 


lácea să tresară. 


Intr'un târziu zări în depărtare licărind o lumină. Se dete 
jos şi porni într'acolo. Merse ce merse, până ce ajunse la 

locul unde văzuse lumina. Era o casă mică si dărăpănată. 
Una dintre ferestrele ei era luminată, ceea ce făcea pe fată 
să crează că e locuită. Ea îşi făcu curaj şi bătu la uşă. Un 
om bătrân, cu barba albă ca zăpada şi lungă până la brâu 
îi eşi înainte. 

— Ce vânturi te aduce fiica mea pe aici? o întrebă bă- 
trânul. 

Fata îi povesti toată patania ei. Atunci mosul o luă în casă 
îi e să mănânce şi apoi o duse într'o altă odae să se 
culce. 

A doua zi după ce se sculă, moşul veni către ea si'i zise : 

— «Fiica mea, eu mă duc prin pădure să aduc ceva de 
ale mâncărei şi ceva aschii pentru foc. Tie ţi-am lăsat mân- 
carea in odae pe o laviţă, căci eu nu mă întorc, decât di- 
seară şi nu'ţi las altceva de facut, decât să adăpi şi să dai 
fan la vaci, iar dacă vrei să dereteci putin şi prin astă o- 
gradă». 

Zicându'i acestea bătrânul îşi luă un topor la spinare şi 
pieri printre arbori. Abia îl văzu plecat fata şi ea intră în 
odae să se culce iarăşi şi pe bietele vaci le lăsă în plata 
Domnului. Se sculă la amiaz şi mâncă ce'i lăsase mosul şi 
în urmă îşi văzu earăşi de somn. 

Soarele asfintia, poleind vârfurile copacilor. 

Un aşternut de purpură îi era pregătit acestui crai al lumii, 
îmbrăcat în zale de aur, în care el se îngropa încet, încet. 
Intunericul cuprindea văzduhul, şi abia se mai putea zări la doi, 
trei paşi. Atunci eşi şi fata cea leneşă din casă şi se întâlni 
cu mosul, care se întorcea. Ei intrară în casă, se  aşezară 
la masă şi după ce mâncară eşiră diu nou pe prispă să stea 
de vorbă. Dar povestile bătrânului pricinuirá fetei somn în 
grabă şi ea intră în odae să se culce cu gândul ca a doua 
zi să fie dusă de bătrân acasă. 

Moşneagul văzându-se singur intră în grajd la vaci, cari nu 
erau ca cele obişnuite, ci puteau să vorbească şi le întrebă 
dacă au lost bine îngrijite. Vacile însă, îi răspunseră, cătoată 
ziua n'au gustat picătură de apă şi nici fir de pai. Bătrânul 
se mâniă loc si ca să pedepsească pe lată pentru nesoco- 
tirea vorbelor lui, merse la ea în odae, o luă cu pat cu tot 
şi o duse într'un beciu întunecos din care să nu mai poată esi. 

In timpul acesta toţi cei de acasă erau mirati de lipsa atât 
de îndelungată a fetii. 

Intâi credeau că o fi oprit’o la prietena ei, dar văzând că 
tot nu vine se luară de gânduri, mai cu seamă baba. Atunci 


plecă sora ei vitregă, adică fafa moşului, să o caute. Mer- 


gând prin pădure i se întâmplă şi ei tot ca şi celei dintâi, 
să se rătăcească, ademenită de flori. Ea se sui întrun co- 
pac, ca să fie la adăpostul fiarelor, în timpul nopții, dar ui- 
tându-se de acolo de sus zări lumina pe care o zărise s! 
soră-sa. Se dete jos şi porni intr'acolo, unde văzuse lumina. 
Ajunse ŞI moşul î îi esi înainte, o primi, îi dete să mănânce 
şi apoi o duse în odaia în care avea să se culce. 

A doua zi după ce se sculă fata, ii dete în grije vacile s 
el plecă în pădure. 
* Fata fiindcă avea inimă bună si miloasă îngriji de vaci, le 
adăpă şi le dete mâncare în deajuns. Apoi se apucă şi rân- 
dui prin curte şi prin casă toate lucrurile la locul lor. Seara 
când se întoarse moşul acasă, rămase mulţumit de purtarea 
letei şi ca să'i răsplătească faptele ei bune, aşteptă până ce 
adormi şi prefacu casa cu totul întrun palat minunat cu o 
mulțime de servitori, frumos îmbrăcaţi si cu câte alte minunatii. 
Căci moşul nu era mos, cum il crezuseră fetele, ci era insus 
Dumnezeu, care venise pe pământ să răsplătească pe cei 
cari lac bine şi să pedepsească pe cei cari lac rău. 

Dimineaţa când se sculă fata cea bună şi văzu atâtea mi- 
nunăţii rămase  înmărmurită, dar deodată un înger se lăsă 
deasupra patului ei şii zise: «Nu te speria, fată blândă si 
ascultătoare. Tot ce vezi nu e decât răsplata faptelor tale 
bune. Sora ta, cea rea si neascultătoare, a fost închisă în- 
trun beciu de sub acest palat ca pedeapsă a faptelor ei rele. 
De vrei poţi merge s'o erti, iar de nu laso sá'si ia pe- 
deapsa cuveniiá». După ce'i zise acestea îngerul se făcu ne- 
văzut. Fata stăpâni palatul şi toate averile, iar pe sora-sa o 
scoase din beciu, o ertă de tot ce'i făcuse până atunci şi o 
puse alături de dânsa. Apoi merse si'si aduse şi pe părinții 
ei si trăiră împreună iubindu-se unul pe altul, căci fetei celei 
rele îi trecuse polita de a mai face vre-un rău soră-sei si 
baba văzând ce a páfit füicá-sa, i-au fugit din cap gândurile 
rele, ce le purta împotriva fetei mosului. După un an fata 
cea bună se mărită cu un tecior de împărat şi făcură nuntă 
şi veselie mare. Ei trăiră împreună multă vreme şi se iubiră 
unul pe altul mult, mult de tot, că pe lume nu mai erau al- 


tii care să se iubească ca ei. 
Const. G. Pasiliade 

Rabbi Moir si soţia sa 


Rabbi Moir, marele dascăl, şedea Sâmbăta în şcoală şi 
învăţa poporul. 

Intr'aceea îi muriră amândoi feciorii, amândoi frumoși, voi- 
nici şi învăţaţi. Femeea lui îi ridică si'i duse în catu! al doi- 
lea al casei, ii aşeză pe patul lor şi îi acoperi cu un linto- 
liu alb. 

Seara vine Moir acasă. 

«Unde's copii,—întrebă el,—ca să le dau binecuvântarea 
mea ?» 

<S'au dus la şcoală zise ea. 

«Eu m'am uitat prin jur, dar nu i-am văzut acolo—zise el. 

Ea îi întinse un pahar. El multumi lui D-zeu cá a petre- 
cut bine Sâmbăta, bău şi întrebă din nou: 

<Unde'mi sunt copiii, ca să bea si ei din vinul binecu- 
vântat ?» 

“Nu vor fi departe, zise ea, şii aşternu masa. 

După ce s'a săturat şi a mulţumit lui Dumnezeu, zise ea : 

*Dá'mi voe sá'(i pun o întrebare.» 

«Vorbeşte, draga mea, răspunse el. 

*Cu puţine zile înainte de asta, mi-a dat cineva nişte giu- 
vaericale spre păstrare, şi acum le cere îndărăt. Să i le îna- 
poez ? 

«Despre asta nici să nu mai întrebe nevastă-mea, zise 
Rabbi Moir, ori stai poate la îndoială, ca să nu dai cuiva, 
ceea ce este al lui ?» 

«Ba, nu, adause ea, dar n'am voit să le inapoez fără ști- 
rea ta». 

Apoi îndată l'a dus în rândul de sus al casei la copii şi 
luând lintoliul arătă pe nenorocitii lor copii. 

«QO, fiii mei, fiii mei», se tânguia tatăl. 

Ea se întoarse în altă parte si plânse. In sfârşit ea il prinse 
de mână s! zise: 

— «Rabbi, nu mai învăţat tu, că omul nu.trebue să se 
îndoească şi să înapoeze ceea ce a primit spre păstrare ? 
Vezi, Domnul a dat, Domnul a luat, fie numele Domnului 


binecuvântat». «Fie numele Domnului binecuvântat!» glăsui şi 


-Rabbi Moir. 
Mosul 

Povete intelepte din viata lui Nadir 


Ri O20 


In luna florilor, in /arsistan, tara rozelor, trei tineri respirau cu ne- 
sat aerul parfumat al diminetei, jucăndu-se pe iarbă verde a unei câm- 
pii. Jocul lor le indreptá alergătura spre fundul unui tufis întunecos, 
unde încă nu putuse să pătrundă căldura primelor raze ale soarelui. 
Un miros pătrunzător s'amesteca cu aburii verdetei şi o singură tăşie 
de rază pătrundea între frunze, ca pentru a arăta cu degetul ei auriu 
cea mai frumoasă dintre roze. Picăturile de rouă o udau în căderea lor 
pentru a o răcori. S'ar fi zis că zelirul nu visa decât s'o legene pe 
tulpina îndoioasă. Ea se ridica mândră si sfiicioasă, rosindu-se ca fata 
unei june copile, a cárei gurá abia a inceput a suráde. 

Oh—frumoasă floare,—zise Zuleiman, eu te voi duce in Schiraz, 
"tu "vei fi regina florilor, poeţii Persiei vor 'cánta parfumul táu si frumu- 
setea ta! Şi tocmai întindea mâna ca să o rupă. 

— Oprestete,—striga Masur,—de ce să scurtezi astfel frumoasele 
ei ore din scurta viaţă ce o are? Gândeştete, Zuleiman, cum, după ce 
va străluci câteva clipe printre alte multe flori, ce vor impodobi pep- 
tul unei frumoase copile, sau într'un buchet destinat unei mese mari, 
se va veşteji şi-şi va apleca capul, acum atât de mândru, lăsând să 
cadă, una peste alta petalele ei roşiatice! 

— Ca ea să peară acolo sau aici, răspunse înfocatul Zuleiman, o zi 
este durata vieţii sale, această zi, cel puţin s'o aibe frumoasă. Sărmană 
foare! Eu nu voi suferi ca tu, abia cunoscută aici numai de privighe- 
toare si zefir, să ráspándesti tot în uitare parfumul tău îmbătător. 

— Si nu e destul pentru ea, zise Masur, a se simţi existând, fru- 
moasă, plină de parfum, de a se bucura de această umbră plăcută şi 
răcoroasă a acestui tufis şi de a se veşteji încet, lăsând să cadă pe- 
talele una câte una, cum cad fără durere bunătăţile pe care noi le-am 
avut, sau cum par cele din urmă zile ale unei vieţi fericite? 

— Fericire rusinoasá!-—zise Zuleiman; tu nobilă floare nu vei voi 
acest fel de viatá! Eu te vád deschizándu-te, mándrá de a apartine lu- 
mei noastre! Si a doua oará voi s'o culeagá. 

- Oprestete,—striga la rândul sáu Nadir, retinand brațul lui Zulei- 
man, apoi tăcu o clipă, privind gânditor la frumoasa roză. 

O nelinişte chinuia inima sa, el tremura la gândul de a lăsa să rupă 
floarea, zdrobind într'o clipă viaţa ei şi suspină în acelaşi timp văzând 
comoara aceea de parfum şi frumuseţe, părăsită în acei loc. 

— Oprestete Zuleiman,—urmă el, să nu ne grăbim, să nu facem lucru- 
rile cu iufealá, căci mai înainte trebue să cercetám pentru ce scop le-a 
făcut Tatăl nostru cel ceresc. 

In acest moment apăru între ei un învăţat. Lumea n'avea pentru el 
secrete, el ştia să înţeleagă limba păsărilor şi să ghicească gândul flo- 
rilor, el ştia, ceeace este încă şi mai greu, să găsească dreapta cale 
a adevărului, dintre cărările întortochiate ale răului, ducând pe om pe 
adevăratul drum, singur în stare de a conduce spiritul omului şi de a 
hotărâ voinţa sa printre relele apucáturi ale dorințelor. Cei trei tineri 
toţi de odată se îndreptară spre dânsul. 

— Părinte, ziserá ei, —lumineazá îndoiala noastră, fă-ne să înţelegem 
scopul acestei roze. 

Când sasantul voi să răspundă, sunete de goarne rásboinice s'au- 
ziră şi Zuleiman alergă, isi luă armele, ducându-se în şirurile celor ce 
plecau la răsboi. Masur resuilă uşurat şi se bucură cu nesat de par- 
fumul rozei pe care se gândea c'o scăpase şi se reîntoarse apoi în pa- 
latul tatălui său. 

— Fiul meu, zise înțeleptul lui Nadir,—iatá ora când bunicul tău are 
revoe de tine, pentru a respira aerul acesta răcoros nu face să-şi piardă 
bătrânul plăcerea lui! Si Nadir se grăbi a asculta cuvintele inteleptului. 

Seara, cu mintea preocupată tot de aceiaşi idee, se înapoiă la tu- 
fis. Inteleptul era acolo, el găseşte şi roza. Parfumul ei începea să fie 
mai putin pătrunzător, calicele ei părea aşi fi pierdut puterea sa de viata. 

— O noapte ‘cel mult şi se va sfârşi viata ei, zise Nadir, —poate 
chiar zefirul diminetei este însărcinat a duce cu el resturile ei. Lumi- 
nează, tată înţelept, îndoiala mea! Spunemi dacă, sfârşindu-se pe tulpina 
ei, ea şi-a făcut datoria ce i-o hotărî Atotputernicul şi cum o chiamă 
datoria naturei. Azi dimineaţă, fiul meu, zise înțeleptul, ea a putut să 
arunce o privire tristă asupra întunecatului loc unde o aruncase Pro- 
videnta, ea a putut întreba pe Atotputernicul, pentru ce acest bogat 
tezaur, închis în sânul ei, pentru ce aceste culori frumoase cea înpodobit-o 
sunt menite? dar, la prânz a venit un călător, mort de oboseală, ochii săi 
trişti, cereau a fi mânzâiaţi, mirosul său căuta să se scape de praful 
drumului, toate simţurile lui aveau nevoe de odihnă, tot corpul cerea 
ajutor. Atras de mirosul rozei, el pătrunse în azilul ei, ea atunci sa 
veselit la vederea lui şi l'a legánat dulce în timpul somnului, dându-i 
parfumul ei până în noapte; apoi el plecă mulţumit, binecuvântând 
roza, al cărui parfum se ridica acum către Atotputernicul, multumind 
de destinul ce-i dedese în viaţă! 

Nadir ridică atunci şi el gândul la cel de sus şi-i mulţumi de tălmă- 
cirea scopului rozei. 


(Va urma) Roma 


Să învăţaţi să vă paziti sănătatea, să respectaţi cele sfinte, 
“să vă iubiţi neamul şi patria, să vă iubiţi unul pe altul şisă 
"nu credeţi nimicurile. 

D. Jianu in «Monitorul» dela 1730 

DE DESLEGAT 


23, 3,10, 3, 4, 3, 15,14 Nume de bărbat. 

S ASAI D MIS 3 O regină. 

TUUS AIS eo ple 24. 3 O ţară frumoasă. 
34.10. 19.223 9:10 Un nume german. 
doo RETI STORE NS O capitală. 

9m-9. “10 Un metal preţios. 
151024! 123 15324534 Un domn român. 
14, 9, 4, 12, 3, 10, 24, 3 Un regat european. 


Nicolina Calinese u. 

SARADA 


Prima parte din cuvant 

Corp geometric arătând 

Cea de-a doua în curând 

Nume de om însuşind, 

Şi cea de-a treia de-o ghiciţi 

O prepositie găsiţi. 

Intreg cuvântul de-l citiţi 

Un nume de om o să găsiţi. 
Mihail A. Popescu-Osica. 


DESLEGARI 


Problema de la pag. 312. Pentru a umplea întreg basinul 
va trebui un timp de 2 ore 50 minute şi 20 secunde. 

Aritmogriful dela pag. 312. 

B. Eu. Nuc. Arac. Rusia, Englez. Serafim.— - Benares.. 

Deslegători : Irina si Margareta Cichi—Bucureşti. El- 
vira şi Athena A. Pascu—Craiova. Vișoiu D. I— Şcoala 
norm. din Câmpulung. 

Recomandăm călduros cititorilor noştrii: Povestiri şi 
fabule pentru copii de Dr. Const. Popescu, cu multe 
ilustraţii originale. Bucureşti. 1911. Volumul legat costă 
3 Lei. Se poate comanda dela Librăria C. Sfetea—Bucuresti. 


Posta Redactiei 
Apropiindu-se sfârșitul anului al VII-lea (la finea lui: 
Martie) rugăm pe toți abonaţii, cari încă nu și-au plătit a- 
bonamentul să ni-l trimită de urgență. 


Revista AMICUL TINERIMEI începe de la 1 Aprilie a. c. al şap- 
telea an al existentei sale. 

Tot ce priveste abonamentele, corespondența farticolele, deslegárile 
etc. se vor adresa „Redacţiei Amicului Tinerimei, Bucureşti Strada 
Romană No. 12. 


Abonamentul pe un an este de lei 5, (sau coroane 5). Numărul 
costă 20 de bani. 
Abonamentele se plătesc înainte. 


Directiunea AMICULUI TINERIMEI -roagă pe toți iubitorii de 
bună îndrumare a tineretului nostru şcolar, cari doresc a colabora 
să ne trimeată articole potrivite pentru tinerime, scrise într'o limbă 
„adevărat populară si pe înţelesul tuturor. ; 


Manuscrisele trimise spre publicare, să se scrie pe o pagină, lă- 
sand loc gol la dreapta, ca de vro două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 
„adresă cuvântul «manuscris». Ele costă în lăuntrul Tárei Romá- 
nesti 5 bani de fie-care 50 grame, iar din celelalte ţări locuite de 
Români precum şi din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
“ru «recomandare» se plăteşte deosebit 25 bani, de ori unde. 


La Redacţia AMICULUI TINERIMEI se găsesc de vânzare exem- 
plare complecte si legate, anii II, III şi IV cu Lei 4; anii V şi VI 
cu Lei 5. 


Tinerilor ! Ráspánditi revista voastră cât puteți mai 
mult ! 


Pástrati numerile spre a le lega la sfârşitul anului. 

